
Inițierea este o muncă pe care fiecare o face asupra lui însuşi, o muncă neîntreruptă de 
organizare interioară, de purificare, de stăpânire de sine. Ori, ceea ce se petrece acum, acest 
interes pe care îl constatăm din ce în ce mai mult pentru lucrările de magie şi ocultism este 
mai mult decât îngrijorător. Pentru că el nu exprimă nevoia unei spiritualități adevărate ci 
dorința de a intra într-un domeniu necunoscut, misterios, interzis. De altfel, vedem rezultatele: 
aceste cărți nu fac oamenii mai înţelepţi, mai echilibrați, mai puri; din contră, ele descătuşează 
în ei forțe obscure, zăpăcesc ideile lor, fac din ei victime ale entităților inferioare, care nu 
caută decât să se hrănească pe seama oamenilor. 

Timp de secole Biserica a combătut, pe nedrept, tradiția inițiatică. Dar ceea ce e pe 
cale de a se produce acum: ştiinţele oculte puse la dispoziţia tuturor oamenilor slabi, vicioşi, 
rău intenţionaţi, nu e de dorit. Dacă Iniţiaţii din trecut au dat ca precept: “a tăcea” este pentru 
că ştiau că secretele Ştiinţei inițiatice puteau deveni arme foarte periculoase în mâinile 
oamenilor care nu erau pregătiți să le primească. Pentru că natura umană este astfel făcută că, 
orice îi veţi revela, adevărurile cele mai sublime, mai divine, ea va încerca să le utilizeze 
pentru a servi interesele sale cele mai personale şi egoiste. De aceea tot ceea ce se dă 
oamenilor pentru binele lor, pentru salvarea lor, ei deturnează şi utilizează în realitate pentru 
ruina lor şi a altora. 

Din ce în ce mai multe experimente se fac acum pentru a descoperi puterile gândirii, 
influențarea obiectelor sau ființelor umane, acțiunea la distanţă, aflarea de informaţii secrete. 
Există persoane care se exersează pentru a influența prin gândire atleții care participă la 
competiţii sportive şi astfel să-i facă să câştige pe unii şi să-i facă să piardă pe alții. Fără să 
vorbim de cei care se ocupă să impregneze obiecte cu influenţe nocive pentru a le trimite, sub 
aparența cadourilor, unor demnitari sau înalte personalităţi în scopul de a le dăuna şi a slăbi 
țara lor. Toate aceste cercetări care se fac asupra puterii gândului, pentru a o utiliza într-un 
scop distructiv, sunt la fel de periculoase ca şi cercetările asupra armei atomice şi, din punct 
de vedere moral, ele sunt încă şi mai de condamnat. Omul nu are dreptul de a se servi de acest 
factor divin, gândirea, pentru a face rău. Aceasta e magie neagră, iar cei ce o practică trebuie 
să ştie că mai repede sau mai târziu vor fi pedepsiți. 

Nu e nimic rău în sine a vrea să cunoşti puterile gândului. Dar şi aici, există din 
nefericire tot felul de oameni care vor să utilizeze aceste cunoştinţe în sensul în care le 
convine. Întotdeauna natura inferioară este cea care se manifestă în om pentru a-l împinge să 
profite de toate mijloacele care-i cad în mână. lată de ce atâtea civilizații au dispărut până 
acum, Şi a noastră de asemenea va dispărea, dacă aspectul moral, dragostea, bunătatea nu vor 
fi biruitoare. Când lăsăm intelectul să domine, cum el nu are prin el însuşi nici o moralitate, el 
nu se preocupă decât de a pune noi mijloace stinţifice şi tehnice la dispoziţia omului, fără să 
se întrebe cum le va folosi. Şi este de asemenea pentru ştiinţele oculte. Pentru că nu trebuie să 
credem că, dacă oamenii sunt atraşi de ştiinţele oculte, este pentru că ei au aspirații mistice, 
sau un elan spre spiritualitate. Deloc. Ei pot fi chiar cei mai mari materialişti. Dar, deoarece s- 
au convins că pot găsi aici mijlocul de a-şi satisface ambițiile lor, să obţină succese, îşi spun: 
“De ce nu? Să încercăm, vom vedea cum va fi”, şi încearcă. 

Oamenii au dorinţe, nevoi... acestea nu lipsesc! Ceea ce le lipsesc, sunt calitățile de 
inteligență, răbdare, perseverenţă, pentru a obține ceea ce îşi doresc. Ei caută mereu să ajungă 
cât mai repede folosind mijloacele cele mai uşoare. Şi când li se propune magia, ei cred că ea 
le poate aduce succese rapide şi sunt gata să se avânte în orice experiență. 


Priviţi câți editori, de câţiva ani încoace, s-au apucat să publice lucrări de ocultism! 
Unele dintre aceste cărți conţin reţete înspăimântătoare, mergând până la a indică cum să faci 
un pact cu diavolul. Ceea ce e foarte grav şi poate nu o ştiţi, este că există mulţi oameni, mai 
mulți decât vă imaginaţi, care se interesează de aceste practici. Şi cei mai puternici reuşesc! 
De ce? Pentru că pasiunile lor, ambițiile lor, invidia şi încăpăţânarea pe care o depun pentru 
îndeplinirea acestora, serveşte drept hrană, momeală spiritelor infernului; ei reuşesc astfel să 
le atragă, să comunice cu ele, şi aproape să le dea viaţă. 

Oamenii nu îşi dau seama de pericolul pe care îl prezintă practicarea magiei negre. Ce 
responsabilitate pentru autorii şi editorii acestor cărți! Cum ei nu se gândesc decât cum să 
câştige bani, ei se păzesc să explice în detaliu cititorilor toate pericolele care decurg din 
aplicarea reţetelor lor, nu le pasă că alții îşi vor pierde sufletul din cauza lor. Ei pun la 
dispoziția unor oameni care nu au învăţat încă să-şi stăpânească impulsurile lor instinctive 
mijloace de satisfacere a tuturor ambițiilor... Cum putem să credem că aceşti oameni vor 
rezista? Unii doresc să obțină dragostea unui bărbat sau a unei femei, sau să se răzbune pe un 
duşman, sau să-şi satisfacă ambiția sau lăcomia de bani, şi cum aceste dorinţe sunt mai 
puternice decât gândirea, ei decid să recurgă la magie neagră. E atât de tentant să vezi toate 
aceste dorinţe îndeplinite! Câţi oameni, care ştiu că alcoolul sau tutunul le distruge sănătatea, 
nu pot să învingă nevoia de a bea şi de a fuma! Este la fel cu practicile magice: de ce să pui la 
dispoziția unor oameni slabi mijloace care, sub influența unei dorințe sau a unei pasiuni 
necontrolate, le vor folosi la a pierde pe alţii sau a-i pierde pe ei? Ei da! Pentru că ei atrag 
entități malefice care vor să-i prade, de asemenea, şi pe ei. Numai că, nimeni nu-i previne. 
Autorii cărților de magie neagră ar trebui să ştie că sunt nişte criminali şi că într-o zi justiţia 
divină îi va pedepsi. Să nu fie miraţi, în ziua aceea. Nu avem dreptul de a atrage oamenii în 
regiunile infernului, nu avem dreptul să-i antrenăm decât spre Cer. 

Câte cazuri se cunosc, în istorie, de oameni care au pierit lamentabil pentru că s-au 
amestecat în magia neagră! Desigur, se pot obține şi rezultate, dar trebuie cunoscute pericolele 
pe care aceasta le reprezintă şi ar trebui să nu se angajeze nimeni pe acest drum, pentru că 
abisul îi aşteaptă pe vrăjitorii şi magicienii negri. La ce serveşte să ai ambiţii spirituale, dacă 
nu ai conştiinţa consecințelor apropiate sau depărtate ale actelor tale? 

Când oamenii încep să presimtă existenţa lumii invizibile cu ființele care o populează 
şi cînd devini conştienţi de prezenţa facultăților psihice din ei care le permit să acţioneze în 
această lume, e tentant pentru ei să încerce. Îmi amintesc, cînd eram foarte tânăr (paisprezece 
sau cincisprezece ani) făceam experienţe care nu erau totdeauna foarte “catolice”. Aveam 
prieteni, şi aşa, pentru a vedea dacă reuşesc, mă amuzam concentrându-mă asupra lor pentru 
a-i sugestiona: unuia i-am ordonat să-şi ridice bereta, altuia să caute un obiect pe pământ sau 
să se oprească traversând strada. Erau experienţe pe care le făceam aşa, pentru a vedea. 

Mi se întâmpla, de asemenea, să mă plimb prin parc pe malul Mării Negre (locuiam la 
Varna, în acea perioadă), şi câteodată nu găseam nici un loc pe bănci pentru a mă aşeza. 
Atunci, mă îndepărtam puțin, şi mă concentram asupra unuia care stătea aşezat, gândindu-mă: 
“Haide, ridicaţi-vă, ridicați-vă!” Câteva secunde după aceasta, respectivul se ridica, şi eu, 
inocent, îi luam locul! Mai aveam un alt prieten, şi într-o zi, văzându-l înaintea mea pe stradă, 
m-am concentrat asupra piciorului lui drept pentru a nu mai putea avansa. El s-a oprit aproape 
de un arbore, asupra căruia s-a aplecat, şi, ca şi cum aş fi sosit din întâmplare m-am apropiat 
de el. “Oh, Mikhael, mi-a spus, nu ştiu ce mi s-a întâmplat, nu mai pot să merg. - Nu te 
îngrijora, o să treacă”, i-am răspuns, fără a-i spune că eu eram cauza! lată, făceam astfel de 
lucruri. Desigur, nu aveam dreptul, dar eram foarte tânăr şi auzisem vorbindu-se de puterile 
gândului şi nimeni nu mi-a spus ce era bine şi ce era rău. 

Dar într-o noapte, stând în pat, mi s-a întâmplat ceva ce n-am mai putut uita de atunci: 
am văzut apărându-mi două personaje. Nu eram adormit, dar nu eram nici treaz. Deci, în acest 
semi-somn, mi-au apărut două fiinţe: unul avea o statură împresionantă, respira forța, puterea, 
dar faţa sa era dură şi privirea sa sumbră, înspăimântătoare. Celălalt, alături de el, strălucea: 
era o ființă foarte frumoasă, a cărei privire exprima imensitatea dragostei divine... Şi era ca şi 
cum ar fi trebuit să aleg între cele două ființe... Eram impresionat de puterea primului, dar în 


inima mea, în sufletul meu eram speriat de ceea ce simţeam înspăimântător în el. Atunci, m- 
am lăsat atras mai mult de celălalt, şi l-am ales pe acela care avea fața lui Cristos, care era 
imaginea blândeții, bunătăţii, sacrificiului. 

Acum, când mă gândesc la toate acestea, înțeleg că dacă Providența nu m-ar fi ajutat 
să aleg drumul bun, aş fi putut deveni un mag negru, pentru că aveam din tinereţe capacități 
psihice foarte mari. Ce m-a salvat, a fost faptul că nu eram rău, eram numai curios să fac 
experienţe. Ei da, dar eram foarte tânăr, fără discernământ, fără un ghid, şi toate acestea se 
puteau termina foarte prost. Pentru că, să nu credeți că toți aceia care au căzut în practicarea 
magiei neagre au făcut-o cu bună ştiinţă. Se poate întâmpla desigur şi aşa, dar sunt foarte 
puţini oameni care şi-au spus într-o bună zi: “lată, vreau să devin un mag negru şi am să fac 
totul pentru a ajunge”. Mulţi dintre ei nu aveau poate la început nici cea mai mică intenţie rea, 
dar erau ignoranți, imprudenţi, şi s-au bizuit pe forțele lor şi pe stăpânirea lor de sine şi s-au 
lăsat antrenați. 


Trebuie să lăsăm deoparte toate practicile oculte care permit realizarea ambițiilor 
personale. De altfel, ocultismul nu e adevărata ştiinţă spirituală şi nu îmi place acest cuvânt 
“ocult”, pentru că ştiinţele oculte sunt bine cu rău amestecate, şi există mulți ocultişti care s- 
au înpotmolit în regiunile tenebroase ale acestei ştiinţe. Eu, cu ştiinţa pe care v-o transmit, nu 
o să vă aduc niciodată spre astfel de practici. La ce v-ar servi să obţineţi bogății, puteri, 
plăceri, pentru a vă trezi mai departe legaţi, persecutați, posedați şi obligați să recurgeți la 
exorcişti pentru a vă elibera? 

Există magie şi magie. Adevărata magie, magia divină, constă în a şti să utilizezi totul, 
absolut totul, pentru realizarea Împărăției lui Dumnezeu. Invers, toate practicile care pun 
achiziţiile cele mai elevate ale spiritului uman în serviciul naturii inferioare, țin de vrăjitorie. 
Din păcate, puțini magi ajung la acest grad superior la care nu-i mai interesează magia în sine, 
unde încetează chiar să mai facă operaţii magice, unde încetează să mai comande spiritelor, 
elementalilor, geniilor, de a realiza dorințele lui personale. Foarte puţini, numai cei mai mari 
printre ei, nu se gândesc decât cum să-şi folosească forțele, energiile, cunoştinţele lor pentru 
realizarea Împărăției lui Dumnezeu. Aceştia sunt teurgi, adică ființe care practică magia 
sublimă: munca lor e absolut dezinteresată. Desigur, pentru a ajunge la acest grad de elevare, 
e nevoie de o abnegaţie şi de o puritate excepţionale, ei nu trebuie să caute nici puterea, nici 
gloria, ei trebuie să dorească să transforme Pământul, pentru ca Dumnezeu să vină să 
locuiască printre oameni. 

Măreţia unui om, puterea sa cea adevărată, este de a nu se servi de puterile pe care le 
posedă în propriul său interes. De aceea eu cer tuturor fraților şi surorilor fraternității noastre 
să nu recurgă niciodată la practicile magice pentru a obţine dragoste, glorie, bani sau pentru a 
scăpa de un inamic, pentru că aceasta e pură magie neagră. Dacă voi auzi că se întâmplă 
acestea, voi lua măsuri foarte severe. Discipolul unei Şcoli inițiatice nu trebuie să caute să-şi 
satisfacă dorinţele inferioare, trebuie să aibă ca unic ideal de a lucra în lumină şi pentru 
lumină, pentru a deveni un adevărat fiu a lui Dumnezeu, un binefăcător al umanităţii. 

De acum înainte trebuie să exersați numai magia albă, să lucraţi cu lumină, cu 
dragoste. Pentru că vă previn: magii negri se vor manifesta din ce în ce mai mult, deci exersați 
să trimiteţi lumină şi armonie pentru a împiedica tenebrele să triumfe. 


Cap Il CERCUL MAGIC: AURA 


Reprezentarea tradițională a magului - pe care o găsim de altfel mai des în povestiri 
inițiatice - este aceea a unui bătrân maiestuos ținând în mână un baston cu care trasează în 
jurul lui un cerc magic. Odată cercul trasat, el pronunţă formule pentru a convoca spirite 
cărora le dă misiuni determinate. Important nu este de a şti dacă această reprezentare 
corespunde unei realități concrete. Important este că simbolic, ea este perfect exactă: bagheta 
magică, cercul magic, formulele magice sunt realități ale lumii spirituale. 

În descrierea creării lumii pe care Moise a făcut-o în Geneză, există un punct a cărui 


importanţă nu a fost bine subliniată de teologi: acela, că prima creaţie a lui Dumnezeu a fost 
lumina. Dumnezeu a spus: “Să fie lumină!” Odată creată lumina, Dumnezeu a făcut să apară 
toate celelalte creaturi. După Ştiinţa inițiatică, pentru a crea lumea, Dumnezeu a proiectat în 
jurul Său un cerc de lumină prin care a stabilit şi fixat frontierele universului. Apoi, în această 
lumină Dumnezeu a proiectat imagini care s-au condensat, s-au materializat, devenind plante, 
animale, oameni. Deci, lumina a furnizat substanţa creaţiei. 

Acest proces al creaţiei îl putem regăsi la marii magi. Ei sunt de asemenea înconjurați 
de un cerc de lumină: aura lor. Până acum, nu aţi înţeles prea bine rolul şi importanţa aurei. 
Atunci când un Iniţiat vrea să creeze, el foloseşte aceleaşi mijloace pe care Dumnezeu Însuşi 
le-a folosit când a creat universul: el proiectează o imagine sau pronunță un cuvânt care 
trebuie să-i traverseze aura. Această aură care îl înconjoară furnizează materia pentru 
manifestare. Imaginea proiectată, cuvântul pronunţat se îmbracă în materia aurei. Nici o 
realizare spirituală nu este posibilă fără materia subtilă a aurei. Puterea magilor, a Iniţiaţilor, le 
vine din faptul că ştiu să impregneze cuvintele pe care le pronunţă în materia aurei lor, care e 
abundentă, intensă, pură. Cuvântul e ca un recipient, el produce efecte cu atât mai mari cu cât 
e impregnat mai mult cu un element creator: lumina. 

Aţi remarcat, fără îndoială, pentru voi înşivă: în unele zile vorbiţi fără a putea produce 
nici un efect în sufletele celorlalţi, iar în alte dăți, din contră, cu nişte cuvinte foarte simple 
produceţi mari efecte. Acest cuvânt este viu, cuvintele pe care le folosiţi au fost în prealabil 
scufundate în aura voastră, au prins viaţă, s-au întărit, şi astfel investite cu putere au putut 
penetra până la sufletul celorlalţi, facându-i să vibreze. În zilele în care aura voastră e slabă, 
cuvintele vă sunt nesemnificative, nu există nimic în ele; vorbiți, dar nu obţineţi nici un 
rezultat. 

Înţelegeți acum originea cercului pe care magul trebuie să-l traseze în jurul său: 
această practică provine dintr-o cunoaştere foarte veche privind aura umană. Atunci când se 
spune că magul trebuie să intre în cercul pe care l-a trasat, aceasta nu semnifică numai că 
trebuie să deseneze în jurul lui un cerc material, ci că trebuie să creeze un cerc viu al aurei şi 
să se plaseze în centrul ei, adică spiritul său trebuie să fie activ, vigilent. Dacă magul se 
mulţumeşte să traseze în jurul lui un cerc material, fără să fi lucrat în prealabil asupra aurei 
sale pentru a o face pură şi luminoasă, puternică, se expune la mari riscuri; chiar dacă reuşeşte 
să obțină ceea ce doreşte, în momentul în care va ieşi din cercul magic, toate ființele care i s- 
au supus când era în cerc (pentru că entităţile invizibile respectă acest simbol ca şi cuvintele 
magice pronunţate) se pun să-l urmărească. 

Aceste întâmplări neplăcute le apar tuturor magicienilor care ignoră sau neglijează 
legile muncii spirituale. Spiritele invizibile, care văd că aura lor nu este nici pură nici 
luminoasă, se răzbună pentru că au fost constrânse să se supună oamenilor care nu posedau o 
autoritate veritabilă. Înainte de a se avânta în realizări vaste, discipolul trebuie să-şi 
construiască aura ca un veritabil cerc de lumină. Acest cerc nu se trasează automat cu creta 
sau cu un alt mijloc, el se pregăteşte cu dragoste, puritate, abnegaţie, sacrificiu. 

De ce, adesea, cei care se lansează în practici magice nu numai că nu obțin nici un 
rezultat, dar mai mult, atrag nenorociri? Pentru că aura lor nu este nici puternică, nici pură. 
Atunci când vor să-şi proiecteze gândirea, nu se produce nimic care ar îmbrăca-o, ar face-o 
puternică. Pentru ca gândirea să-şi ia zborul, trebuie să-i dăm aripi şi aceste aripi se găsesc în 
aură. Ei da, trebuie să înţelegeţi că adevărata magie nu e prestidigitaţie. Pentru a transforma 
existența noastră, pentru ca dorinţele pe care le formulăm să poată da rezultate, trebuie ca 
gândurile, sentimentele, cuvintele noastre să fie impregnate de materia aurei noastre. Nici o 
creaţie spirituală veritabilă nu e posibilă fără materia, lumina pură a aurei. 

Cercul aurei este spaţiul în care putem crea; de asemenea el e şi cea mai bună 
protecție. Se povesteşte despre unele persoane bolnave a căror boală nu are nici o cauză 
fizică: aura lor nu este într-o stare bună şi ele sunt expuse tuturor perturbaţiilor atmosferei 
psihice. O aură pură, luminoasă, puternică e o barieră de netrecut, ea se opune tuturor 
curenților nocivi care parcurg lumea vizibilă sau invizibilă. Înconjurat de o astfel de aură, 
omul e ca într-o fortăreață şi chiar şi atunci când în jurul lui sunt tulburări, dezordini, agitaţii, 


el rămâne paşnic, stabil, plin de dragoste şi de curaj: el se simte locuit de o lumină interioară. 
Această aură puternică poate fi creată de oricine prin rugăciune, meditație şi prin practicarea 
virtuților. 

Dacă aveţi o aură puternică, o fortăreață de lumină, aceasta nu înseamnă că nu veţi fi 
niciodată deranjaţi sau asediați. Din nefericire, atât timp cât suntem pe pământ, nu suntem 
niciodată la adăpost față de asalturi şi bătălii. Dar dacă suntem bine baricadaţi cu lumină, este 
altfel. Chiar şi Iniţiaţii sunt obligaţi să se protejeze. Da, chiar şi cei mai tari, cei mai puternici 
dintre ei, trebuie să se gândească fără încetare să pună între ei şi spiritele răului care vin să-i 
asalteze bariere de lumină, cercuri de foc. Atunci, cum pot oamenii slabi să-şi imagineze că nu 
au nevoie de nici o protecție? 

A sosit momentul să înţelegeţi importanța muncii asupra aurei. În fiecare zi, de mai 
multe ori pe zi, gândiți-vă că vă înconjurați cu lumină, cu culori, pentru a forma o barieră de 
netrecut pentru influenţele negative, pentru entitățile malefice. Formaţi în jurul vostru un cerc 
de lumină, imaginați-vă că plasați în acest cerc o sursă luminoasă care străluceşte fără încetare 
şi că această lumină se răspândeşte pe voi şi în jurul vostru. lisus spunea: “Vegheaţi şi rugați- 
vă.” A ne ruga înseamnă a trimite curenţi luminoşi în spaţiu. Dacă nu obţineţi ajutorul Cerului 
este pentru că nu i-aţi trimis lumină. Cerul nu vrea să se ocupe de ceva care se stinge. Vreţi să 
răspundă apelurilor voastre? Aprindeți toate luminile. 

Unii vor spune: “Dar nu avem timp să facem aceste exerciţii.” Când cineva îmi spune: 
“Nu am timp, sunt prea ocupat...” îi răspund: “Ei bine, bine, înțeleg, înţeleg. - Ce înţelegeți? - 
Înţeleg că aveţi timp pentru nenorociri, pentru a vă răsuci la stânga şi la dreapta în patul 
vostru şi pentru a vă lamenta. Când nu ai timp pentru bine, ai timp pentru rău.” Mă priviți şi 
vă gândiţi: “Cât e de crud, cât e de dur!” Nu e vorba de aşa ceva, ci aşa se petrec lucrurile în 
realitate: dacă nu aveţi timp pentru lumină, îl veţi avea pentru tenebre. Ei da, aşa este, e 
matematic, e absolut. 


Cap III BAGHETA MAGICĂ 


Ce este o baghetă magică? Un simplu băț, dar cu o funcție specială: cea de a lega două 
lumi, lumea de sus cu lumea de jos. 

O baghetă magică este în general făcută dintr-o ramură de migdal sau de alun, de 
grosimea unui deget şi lungă de un cot (de la cot la extremitatea degetelor). Pentru a o 
prepara, magul o taie dimineaţa înainte de răsăritul soarelui pronunţând anumite formule, o 
cojeşte şi pune pe cele două capete ale sale două mici capişoane: unul de aur, altul de argint, 
pe care sunt gravate anumite simboluri, şi în final, o consacră Cerului. După acestea, el se 
poate servi de această baghetă pentru a realiza lucruri foarte bune. 

Dar nu e suficient, aşa cum îşi imaginează unii, a ţine o baghetă în mână pentru a fi un 
mag şi a comanda spiritelor. Nu se comandă atât de uşor spiritelor. Unii au auzit vorbindu-se 
despre cele şaptezeci şi două de spirite (Genii) planetare, şi iată-i, înarmaţi cu o baghetă 
magică vor să le dea ordine! Ce ignoranți sunt! Şi ce cer aceştia? Să îi ajute să facă bine 
întregii umanități, să lucreze pentru pace şi pentru lumină?... Din păcate, nu. Ei vor să le 
comande celor şaptezeci şi două de spirite pentru ca să le procure bani, dragoste, reuşită, fără 
a face nici cel mai mic efort pentru a-şi dezvolta facultăți, virtuţi. Ei bine, ei ar trebui să ştie 
că astfel intră în Loja neagră, pentru că aceasta îi inspiră să comande spiritelor înainte de a fi 
demni, înainte de a fi adevăraţi fii a lui Dumnezeu. 

E un sacrilegiu a vrea să puneţi spiritele luminoase în serviciul poftelor umane. Şi 
apoi, trebuie ştiut că ele nu sunt fiinţe care se supun, aşa, primului venit. Trebuie mai întâi să 
dobândiţi o anumită statură în lumea spirituală, altfel spiritele vor vedea imediat cu cine au 
de-a face şi vă vor lăsa să plătiţi singur. Cele şaptezeci şi două de spirite nu sunt obligate să 
vină să vă satisfacă capriciile. Pentru a le da ordine, trebuie să fi dezvoltat o mare puritate, o 
mare voință, o mare stăpânire de sine; nu e suficient să cunoaşteţi numele lor şi să-l pronunțați 
pentru a obține rezultate. 

Trebuie deci să înțelegeți că adevărata baghetă magică nu e numai un băț, ci o legătură 


vie interioară pe care omul a ştiut să o creeze între lumea din înalt şi lumea de jos. Această 
mică tijă care face legătura între Cer şi Pământ trebuie să se afle, de fapt, în interiorul 
adevăratului mag. 

Rolul baghetei este de a permite o legătură, pentru ca energiile să circule între cele 
două lumi. Există undeva în înalt o centrală electrică care dă curent, dar pentru ca lampa să se 
aprindă jos, ea trebuie branşată, întrodusă în priză. Deci, când magul posedă această priză în 
capul său, în inima sa, în sufletul său, şi în plus ţine în mână bagheta magică care reprezintă 
această priză în planul fizic, poate face să treacă forțele lumii divine în lumea fizică. lată 
simbolul baghetei magice. 

Şi când lisus se ruga spunând: “Facă-se voia Ta, precum în Cer aşa şi pe pământ”, el 
crea această legătură între sus şi jos, această legătură care e simbolizată de bagheta magică. El 
voia să spună că toate ființele umane au un rol magic de jucat: să atragă din înalt puritatea, 
lumina, armonia, pentru ca pământul să devină o reflectare a Cerului, un altar pentru 
Divinitate. Singurul mijloc de a realiza acest ideal este de a ne lega de Cer, de a menţine fără 
încetare, din toată ființa, contactul cu Cerul, pentru a face curentul să circule. Centrala 
electrică se află sus, în regiunile sublime, şi pentru a face să circule curentul, să aprindem 
lămpile şi toate aparatele care sunt în noi, trebuie să ne legăm la priză. 

Bagheta magică este deci ca o priză pe care o branşăm în primul rând la Cer. Dar 
trebuie să ştiţi că noi avem în noi mai multe baghete, da, una în fiecare plan: în planul atmic 
pentru a ne lega spiritul cu Spiritul lui Dumnezeu; în planul budhic pentru a ne lega sufletul 
cu Sufletul universal, în plan mental pentru a lega intelectul nostru de cel al Inteligenței 
cosmice; în planul astral pentru a lega inima noastră la Dragostea dezinteresată, şi în fine, în 
planul fizic există acest mic baston numit baghetă magică. Dar există şi mâna noastră. Da, 
mâna este o baghetă magică, şi putem spune că bagheta este o prelungirea a mâinii. Dacă nu 
aveţi baghetă, puteţi ridica braţul - iată bagheta voastră - şi pronunţa câteva cuvinte. În acel 
moment, dacă sunteţi pur, luminos, în armonie cu Cerul, forțele naturii vă vor înțelege, vi se 
vor supune, vă vor asculta, şi vă vor îndeplini rugămințile. Dacă nu, puteţi să întindeți braţul 
cu anii, nu veți obține nimic... sau poate veți atrage câteva observaţii din partea entităților 
celeste care vă vor spune: “De ce te joci aşa? Ne deranjezi!” Ei da, nu trebuie să vă jucaţi cu 
lumea invizibilă. 

În realitate, putem spune că adevărata baghetă magică este ființa umană, care este ea 
însăşi un intermediar între Cer şi pământ. De aceea, trebuie să se pună în contact permanent 
cu Cerul, pentru a acţiona benefic pe pământ. Adevărații Iniţiaţi nu se servesc de bagheta 
magică, sunt ei înşişi baghete magice. 


Cap IV CUVÂNTUL MAGIC 


Există două categorii de magi: cei care practică magia cu ajutorul unui instrument, cel 
mai adesea o baghetă, şi cei care o practică prin unica putere a Cuvântului. Aceştia din urmă 
sunt mai evoluaţi, pentru că instrumentul lor magic e chiar gura lor: nu e separată de ei, nu o 
părăsesc, în timp ce ceilalți sunt obligați să aibă o baghetă în mână, şi bagheta rămâne 
exterioară lor. Caduceul e atributul lui Mercur, zeul magiei, şi Mercur coordonează simultan 
gura, cuvântul şi mâinile. 

Cunoaşteţi primele cuvinte ale Evangheliei Sfântului loan: “La început a fost Cuvântul 
şi Cuvântul era cu Dumnezeu şi cuvântul era Dumnezeu. Tot ce a fost făcut, a fost făcut prin 
EI...” Tradiţia povesteşte că, într-un trecut îndepărtat, şi omul ştia să creeze prin Cuvânt. Dar 
de când a comis întâiul păcat care l-a separat de Dumnezeu, el a coborât încet-încet în 
materie, pierzând astfel puterea Cuvântului, şi a fost obligat să creeze cu mîinile. La origine, 
omul era un rege, nu trebuia decât să dea ordine şi aceste ordine erau executate, pentru că un 
rege are întotdeauna servitori pentru a-i executa ordinele şi a-i îndeplini dorinţele. Dar omul, 
pierzând regalitatea, nu a mai putut domina materia şi, pentru a obţine de la ea ce voia, a fost 
obligat să lucreze cu mâinile sale. Astfel, umanitatea e obligată acum să se bată cu materia 
pentru a o fasona şi a-şi câştiga existenţa, aşa cum Dumnezeu a spus lui Adam: “Îţi vei câştiga 


pâinea cu sudoarea frunţii.” 

Dar această putere a Cuvântului omul poate să o regăsească cu condiţia de a începe o 
muncă de transformare interioară. Această muncă, care a fost tot timpul învățată în Iniţiere, 
începe prin stăpânirea gândurilor şi sentimentelor. Pentru că dacă oamenii vorbesc, vorbesc 
fără a-şi da seama de ceea ce spun şi de ce spun, din cauză că nu-şi controlează nici gândurile 
nici sentimentele lor. Ei o ştiu, de altfel, dar cred că nu e prea grav. Cuvintele, sunt aer, 
acestea nu produc consecinţe, iar ei pot aranja uşor lucrurile... Ei nu, tocmai, acestea nu se pot 
aranja aşa de uşor. 

Se povesteşte de un om care a venit într-o zi la Mahomed şi i-a spus: “Sunt foarte 
necăjit pentru că m-am purtat rău față de un prieten de-al meu. L-am acuzat pe nedrept, l-am 
calomniat, iar acum nu ştiu cum să repar toate acestea. Ce mă sfătuieşti?” Mahomed a ascultat 
atent şi i-a răspuns: “Iată ce trebuie să faci: pune o pană în fața fiecărei case de pe stradă şi 
revino la mine mâine.” Omul a plecat, a făcut ce i-a spus Mahomed: a pus în faţa fiecărei case 
de pe strada sa o pană. Următoarea zi s-a dus la el. “Bine, a spus Mahomed, du-te acum şi 
caută penele şi adu-le aici.” Câteva ore mai târziu omul revine ruşinat: nu a mai găsit decât o 
pană. Atunci Mohomed îi spuse: “Este la fel şi pentru cuvinte: odată spuse, nu le mai poţi 
retrage, ele şi-au luat zborul.” Şi omul a plecat foarte necăjit. 

Acum, aş vrea să prelungesc această conversație. Să presupunem că cineva vine să mă 
vadă pentru a mă întreba cum să repare o bârfă sau unele acuzaţii injuste pe care le-a făcut. Îi 
povestesc aceeaşi poveste, dar adaug ceva foarte important. Îi spun: “Trebuie să vorbeşti din 
nou de această persoană, dar insistând asupra calităților sale, virtuţilor sale, bunelor sale 
intenţii. Cum există totdeauna ceva bun în fiecare creatură, caută şi vei găsi. - Şi în felul 
acesta îmi voi repara greşeala? - Nu, nu e posibil, pentru că cuvintele pronunţate au provocat 
deja stricăciuni în regiunile invizibile, şi chiar vizibile câteodată; dar vei crea astfel ceva 
diferit care va şterge un pic cuvintele tale. Şi când va veni momentul când Karma te va obliga 
să plăteşti, puţin timp după aceea vor veni şi consecințele cuvintelor bune pe care le-ai 
pronunţat de asemenea în trecut, şi vei fi consolat. 

Ce e un cuvânt? E o rachetă care parcurge spaţiul, care declanşează forțe, excită 
entități şi provoacă efecte ireversibile. Da, şi dacă este un cuvânt răuvoitor, criminal, 
stricăciunile pe care le provoacă sunt ireparabile. Evident, dacă putem remedia situația 
imediat nu va fi aşa grav, dar cu cât trece timpul, cu atât acele cuvinte produc mai multe 
stricăciuni. Veţi spune: “Dar am reparat, pentru că am spus apoi chiar contrariul. - Pentru 
cuvintele bune vei fi recompensat, dar pentru cuvintele rele va trebui să plăteşti, adică vei fi 
pedepsit.“ lată ceea ce nu ştiaţi. Credeaţi că putem repara totul? Nu, pentru că binele şi răul pe 
care-l facem merg în două regiuni diferite, în două straturi diferite, şi aceste straturi se 
suprapun. Nu putem retrage cuvintele pe care le-am lansat pentru că ele se găsesc deja 
scufundate sub alte straturi terestre sau supraterestre. Timpul este deci un factor foarte 
important. 

Să presupunem că aţi dat ordinul de tăiere a capului cuiva: cei care trebuie să execute 
ordinul au plecat deja. Ce puteţi face pentru a repara greşeala, odată ce capul va fi căzut? Oare 
îl veţi lipi la loc? Când un ordin a fost dat, ce mai putem face? Să dăm un contraordin, deci să 
trimitem alți mesageri, alți servitori mai rapizi, ca să interzică execuţia. Dar dacă a trecut prea 
mult timp, nu mai e nimic de făcut. 

Nu trebuie întârziat, dacă e posibil, pentru a repara răul pe care l-am făcut altora, dacă 
nu, dreptatea sau Karma vor intra în acțiune şi vom plăti până la ultimul bănuț. Majoritatea 
oamenilor nu ştiu cum acționează legea karmei: îşi lasă sentimentele să fiarbă, povestesc ce le 
trece prin minte despre unii şi alţii, dar într-o bună zi karma le va suna la uşă şi va spune: 
“Plătiți acum!” Trebuie deci reparat de îndată efectul cuvintelor negative, fără a aştepta ziua 
de mâine, pentru că cuvântul îşi ia repede zborul: e o forță, o putere care parcurge spațiul şi 
acționează. 

Dar ceea ce trebuie să ştiţi acum este că există o forță încă mai puternică decât 
cuvântul, e gândirea; şi dacă vă puneţi imediat la muncă gândirea, puteţi imediat ajunge din 
urmă unele cuvinte nefericite. E dificil, desigur, pentru că gândirea şi cuvântul aparţin unor 


regiuni diferite. Cuvântul aparține planului fizic, e o vibrație, o deplasare de aer; în timp ce 
gândirea aparține deja domeniului eteric. Dacă vreţi să remediaţi consecințele rele ale 
cuvintelor voastre puteţi să vă concentrați şi să cereți servitorilor lumii invizibile să împiedice 
răul să se producă. În acest fel, nu veţi repara complet, dar evitaţi să fie mai rău. Numai că, 
trebuie să fiți foarte rapid şi gândirea voastră trebuie să fie foarte intensă, dacă nu, ordinul de 
execuţie va fi dat şi veţi fi responsabil de toate stricăciunile pe care le-aţi produs. 

Unii îşi imaginează că e suficient să se scuze pentru răul care l-au comis. Nu, trebuie 
reparate greşelile, numai în felul acesta ne eliberăm. Spunând: “Sunt mâhnit, iartă-mă...”, e 
bine, dar aceasta nu ajunge. Când vi se face un cadou spuneţi “Mulţumesc”, dar acest cuvânt 
nu e echivalent cu ceea ce aţi primit. În aceeaşi manieră, cuvântul “iertare” nu poate repara 
răul pe care l-aţi făcut. Dacă aţi dat foc casei cuiva, nu e suficient să vă cereți iertare: trebuie 
să-i construiți altă casă, numai atunci veți fi iertat. Veţi spune: “Şi dacă persoana pe care am 
lezat-o mă iartă?” Nu, problema nu se rezolvă aşa uşor, pentru că legea şi persoana nu sunt 
acelaşi lucru. Legea nu vă iartă, ea vă urmăreşte, până când reparaţi totul. 

Evident, acel care a iertat a dat dovadă de nobleţe, de generozitate, el se eliberează de 
frământări, de supărare, care l-ar menţine în regiunile inferioare. În timp ce acela care nu a 
iertat, suferă, e reținut de imaginea persoanei care i-a făcut rău, se gândeşte la ea tot timpul, e 
legat, nu mai avansează. Dacă lisus a spus că trebuie să ne iertăm duşmanii, e pentru ca omul 
să se poată elibera de gândurile negative şi ranchiuna care l-ar dezagrega. Da, e o lege 
extraordinară. Dar când iertaţi pe cineva, problema persoanei care v-a făcut rău nu e rezolvată. 
Iertarea eliberează pe cel ce a fost maltratat, lezat, calomiat dar nu îl eliberează pe cel care a 
comis greşeala. Pentru a se elibera, vinovatul trebuie să repare. 

Când aţi calomiat pe cineva, i-aţi luat prestigiul sau onoarea sa, şi de atunci vor urma 
evenimente neplăcute pentru el, pentru evoluţia sa. Să presupunem acum că mergeţi şi cereți 
iertare acestei persoane; dacă ea vă iartă, bineînţeles, ea se eliberează, dar cum nu aţi reparat 
nimic, calomiile pe care le-aţi semănat continuă să producă şerpi, tigri, lupi - simbolic vorbind 
- care vin să masacreze şi să-şi devoreze oile. Aceasta vrea să spună că relele consecinţe ale 
cuvintelor voastre vor dăuna de asemenea părinților şi prietenilor victimei. Deci, nimic nu s-a 
rezolvat. Trebuie acum să găsiți alte cuvinte, alte gânduri, alte forțe, care să repare 
stricăciunile. În acel moment veţi fi iertat de persoana pe care aţi lezat-o şi de asemenea şi de 
legea care a înregistrat aceste stricăciuni. Deci, nu vă imaginaţi că puteți rezolva totul cu 
scuze: nu, e o rezolvare pentru persoana ce vă iartă, dar nu e o rezolvare din punct de vedere 
al justiției. 

Câţi oameni sunt nemulţumiţi de destinul lor! Ei sunt porniţi împotriva lumii întregi 
pentru că viaţa lor e grea şi cuvintele pe care le aruncă în acel moment împotriva celor care 
sunt mai privilegiați decât ei sau pe care îi cred responsabili de situaţia lor sunt cu adevărat 
distructive: ele sunt pline de o forţă pe care poate nu o cunosc, dar care crează pagube 
celorlalți. Nu e permis a face aceasta, trebuie să o ştiţi. Dacă simţiți nevoia să-i umiliți pe alții 
sau să le faceţi rău cu cuvintele voastre, pentru că vă simțiți dezavantajaţi, plângeți-vă sau 
compătimiți-vă, dacă aceasta vă face bine, dar lăsaţi-i pe alții în pace, dacă nu, karma va veni 
într-o zi ŞI vă va cere socoteală. 

Trebuie deci, ca fiecare să se supravegheze, să vadă pericolele acestor tendinţe, să 
înțeleagă că ele sunt o slăbiciune şi nu o forță cu care să se mândrească. Dacă nu sunt precauţi 
şi nu încearcă să domine aceste tendințe distructive, într-o zi, mai repede sau mai târziu, 
oamenii vor fi dominați de acestea. Nu veţi triumfa niciodată, dacă credeți că e minunat să 
acționați aşa. Şi chiar presupunând că un alt individ care îi seamănă i se împotriveşte şi îl 
striveşte la rândul său, arătându-se tot atât de mândru de atitudinea lui, cel în cauză va 
constata că nu e atât de corect şi minunat! Ei da, cel care vrea să vorbească tare trebuie să ştie 
că va găsi oricând pe cineva care va vorbi mai tare decât el, cine e grosolan va găsi pe cineva 
care e mai grosolan decât el. Trebuie luate precauţii ca acestea să nu se întâmple. 

Nici un cuvânt pronunțat nu rămâne fără consecințe. Atunci, dacă vă scapă nişte 
cuvinte nejuste sau răutăcioase despre cineva încercaţi, imediat ce vă daţi seama, să vă 
concentrați pentru a-i transmite multă iubire, multă lumină. Dar chiar şi în acest caz anumite 


pagube s-au produs deja şi e nevoie de timp pentru a simţi efectele gândurilor voastre bune. 
Cuvintele lui Mohamed sunt foarte profunde: penele şi-au luat zborul, nu le mai puteți găsi. 
Proiectaţi forțe benefice, pozitive şi veţi avea rezultate benefice, pozitive. Proiectaţi forţe 
negative, vor urma consecinţe negative. lată cum binele şi răul coexistă, dar o repet, în două 
straturi diferite. Răul produce rău, binele produce bine. 

De aceea trebuie să lucraţi zilnic pentru a vă face cuvântul inteligent, luminos, 
armonios, pentru a face minuni asupra voastră înşivă, apoi asupra altora, şi asupra naturii 
întregi. Adevărata magie este cea a cuvântului puternic, viu, a cuvântului care vine de la 
Dumnezeu, care curge din sursă. 

Încă din antichitate, Iniţiaţii cunoşteau puterea cuvântului. De aceea binecuvântarea 
ocupă încă un loc de seamă în ritualurile religioase. Cuvântul “a binecuvânta” înseamnă a 
spune lucruri bune, în sensul pronunțării de cuvinte care aduc binele. Adevărata binecuvântare 
e un act de magie albă. Bineînţeles, pentru a realiza acest act de magie albă omul trebuie să fie 
dezinteresat, pur, stăpân pe sine însuşi. Cât despre cel care primeşte această binecuvântare, 
trebuie ca el să fie cel puţin receptiv, doritor în a se ameliora şi de a munci pentru bine. Dacă 
aceste condiţii nu sunt îndeplinite, binecuvântarea rămâne fără efect. Dar cu toate acestea e 
bine a păstra acest ritual al binecuvântării, cu speranţa că într-o zi oamenii vor deveni 
conştienţi de semnificația lui, atunci el va deveni un cuvânt, un gest eficace. 

Şi voi, de asemenea, trebuie să vă obişnuiţi să binecuvântaţi, să spuneți cuvinte bune. 
Când atingeţi capul copilului vostru, mâinile sau picioarele lui mici, sau când ţineţi în braţe 
fiinţa pe care o iubiţi, de ce să nu le binecuvântaţi, pentru ca îngerii să vină şi să facă din ele 
fiinte magnifice? Trebuie să binecuvântaţi tot ceea ce atingeţi, obiecte, hrană, fiinţe. Trebuie 
să vorbiţi cu dragoste şi blândeţe, nu numai cu oamenii, dar şi cu florile, păsările, arborii, 
animalele, pentru că e un obicei divin. 

Cel ce ştie să spună cuvinte care inspiră, care dau viață, posedă o baghetă magică în 
gura sa. El nu pronunță niciodată aceste cuvinte în van, pentru că există tot timpul în natură 
unul din cele patru elemente: pământ, apă, aer sau foc care e acolo, atent, aşteptând momentul 
de a participa la realizarea a ceea ce exprimaţi. Se întâmplă, deasemenea, ca realizarea să se 
producă foarte departe de cel care a dat germenii şi nu mai putem să o vedem. Dar să ştiţi că 
se produce. Aşa cum vântul duce seminţele departe, tot aşa cuvintele voastre bune îşi iau 
zborul şi vor produce rezultate magnifice departe de ochii voştri. 

Dar, pentru a vorbi pietrelor, plantelor, animalelor trebuie să ştiţi unde se găsesc 
entităţile lor. În tot cazul, ele nu sunt în planul fizic, ca pentru om. Da, dacă omul posedă 
conştiinţă, este pentru că entitatea sa a coborât până în planul fizic. Entitatea unui animal se 
află în planul astral; acelea ale plantelor se află în planul mental, de aceea ele sunt extrem de 
limitate în privinţa manifestărilor lor. Cât despre entitățile pietrelor, ele se află foarte, foarte 
departe, în planul cauzal, şi acesta e motivul pentru care ele par moarte; dar chiar dacă viaţa 
lor e foarte redusă, în realitate, ele sunt vii. Luaţi o piatră în mână şi spuneţi-i cuvinte bune: 
aceste cuvinte vor fi înregistrate. Vorbiţi de asemenea semințelor, florilor şi arborilor înainte 
de a le pune în pământ: ele vor creşte mai bine. 

Vedeţi, există tot timpul ceva util de făcut în viață. Natura e imensă, e atât de bogată! 
Dar, evident, pentru ca cuvântul vostru să fie întradevăr eficace şi să dea rezultate benefice 
trebuie să respectați câteva reguli. Dacă aţi învăţat să vă stăpâniţi, să vă puneţi într-o stare de 
armonie, de puritate, de lumină, veți putea degaja forţe, puteri, care vor acționa asupra întregii 
naturi, altfel, puteţi pronunţa toate cuvintele pe care le vreți şi nu se va întâmpla nimic, cu 
excepția înregistrării câtorva prostii. A înregistra e ceva - totul se înregistrează - dar a ajunge, 
grație acestor înregistrări, la a influența favorabil natura sau conştiinţa ființelor este cu totul 
altceva. 

Cuvintele sunt puternice, dar trebuie să învăţaţi cum să vă serviţi de ele pentru a 
transforma totul în jurul vostru şi să vă transformați pe voi înşivă. Atunci când vă este frig, 
când vă simțiți singur, descurajat, când aveţi impresia că nimeni nu vă iubeşte, pronunțaţi 
cuvântul “iubire” o dată, de două ori, de zece ori şi în diferite feluri: veţi declanşa astfel 
puterile cosmice ale dragostei şi nu vă veţi mai simţi singur, abandonat... Atunci când vă 


simţiţi în obscuritate, ca şi cum aţi fi căzut în fundul unei prăpăsti, pronunțaţi cuvintele 
“înțelepciune”, “lumină”, până când ele vor vibra şi vor cânta în toate celulele corpului vostru. 
În acel moment, totul se va lumina... Atunci când vă simțiți îngrijorat, limitat, tulburat 
pronunţați cuvântul “libertate”. Puteţi de asemenea să pronunțați cuvintele “frumuseţe”, 
“adevăr”, “forță”... Trebuie să faceți aceste exerciţii în fiecare zi pentru a înțelege ce a vrut să 
spună sfântul Ioan prin: “La început a fost cuvântul.” (A se vedea “Cuvântul vibrant” cap XI 
al tomului 32 din Opere Complete) 


Cap V TALISMANELE 


Lucrurile şi ființele sunt, evident, ceea ce sunt, dar prin gândurile şi sentimentele sale, 
omul are facultatea de a acționa asupra lor pentru bine... sau pentru rău, din păcate. Un mag, 
fie că e alb sau negru, e o ființă care e capabilă să dea unui obiect proprietăţi pe care nu le 
poseda înainte: el ia din elementele propiei sale chintesențe pentru a le introduce în obiect şi 
acest obiect devine viu, capabil să acționeze. 

Un obiect există prin el însuşi, se înțelege, nu are nevoie de voi pentru a exista, dar 
existența sa e neutră, şi depinde de voi ca el să dobândească anumite calități. Dacă proiectați 
asupra unui obiect dragostea şi lumina voastră, el se va impregna cu fluidele voastre care sunt 
de o chintesență superioară propriei sale existenţe, şi astfel va deveni un talisman care va 
acționa favorabil asupra voastră înşivă şi asupra creaturilor care se află în apropierea lui. 

Cuvântul talisman vine de la grecescul “telesma”. Telesma, e termenul folosit de 
Hermes Trismegistul atunci când vorbeşte de “forța tare a tuturor forțelor”, şi despre care 
spune: “Soarele îi este tată, luna îi este mamă, vîntul a purtat-o în pântec şi pământul îi este 
dădacă”. Un talisman este deci un obiect (piatră, floare, insectă, inel, brățară...) purtător al 
unei forțe cu care a fost impregnat fie de către natură, fie de către o ființă foarte puternică în 
lumea psihică. Numai cel ce ştie să fuzioneze cu “forța tare a tuturor forțelor”, cu Fiinţa 
supremă, cu Creatorul poate prepara talismane cu adevărat operante şi puternice. 

Desigur, şi voi, de asemenea, la nivelul vostru, puteţi cu ajutorul gândului, iubirii 
voastre să susțineți şi să reîmprospătaţi virtuțile unui obiect, scopul existenței umane este de a 
deveni creator, aşa ca Dumnezeu. Desigur, natura există, creaturile, obiectele există, nu noi 
suntem aceia care putem să le creăm, dar putem să le dăm o viață mai puternică, mai 
luminoasă, mai pură. Multe obiecte pot deveni astfel talismane. 

Există, desigur, şi talismane preparate negativ de magii negri, obiecte încărcate cu 
forțe malefice, care sunt trimise anumitor persoane pentru a le dăuna, a-i face bolnavi, pentru 
a le provoca accidente sau rupturi cu anturajul lor. Dar noi nu vorbim aici decât de talismane 
benefice. 

În epoca noastră, din punctul acesta de vedere, oamenii au pierdut sensul sacrului, 
pentru că se găsesc talismane la piață, la târguri, unde vi se vând lucruri de diferite culori 
purtând semnele zodiacului, asigurându-vă că sunt talismane unice care pot să vă protejeze, să 
vă aducă succes şi să vă pună în legătură cu puterile cosmice. Ce prostie! Cel ce prepară un 
talisman trebuie să cunoască legile corespondenței între obiectele fizice şi astrele, forțele, 
ființele invizibile. Magicianul prepară un obiect ştiind că grație metalelor din care e format, 
semnelor şi literelor pe care le poartă, poate absorbi şi reține forţe determinate. El pune 
obiectul în legătură cu entitățile invizibile pentru a deveni o sursă de influență bună sau rea, 
armonioasă sau dizarmonioasă. Dar magul alb nu prepară decât talismane capabile să 
producă cele mai bune influenţe. 

Munca magului este în realitate identică cu a naturii. Natura umple toate ființele vii cu 
o esență particulară care permite hrănirea, creşterea, şi magul face la fel. Da, pentru că putem 
utiliza prezenţa energiilor naturale din toate lucrurile, dar trebuie să cunoaştem legile şi să nu 
ne servim de aceste energii pentru interesul nostru personal. 

Talismanele adevărate nu pot fi preparate de oricine. Trebuie să fii pur şi dezinteresat, 
pentru că singură puritatea vă permite să acționaţi eficace asupra obiectelor şi fiinţelor. 
Majoritatea celor care întreprind o preparare a unui talisman ignoră adesea un lucru capital: ei 


evocă entităţi pe care le ataşază obiectului pentru a-i da o anumită misiune, dar ceea ce nu ştiu 
e că mai departe aceste entităţi invizibile cer o plată. Ele vor să servească bine, dar ele vor să 
fie remunerate. Sunt convocate, e perfect, devin servitoare, dar vor să fie hrănite, dar există 
suficiente alimente pentru a le satisface? 

Care e adesea situația celui care vrea să poarte un talisman? Imaginaţi-vă un rege 
violent şi ambițios care se hotărăşte să aibă o armată mare pentru a lupta contra inamicilor şi 
care, pentru aceasta, închiriază serviciile mercenarilor. Aceşti mercenari nu sunt devotați cu 
adevărat regelui pe care îl servesc: sunt străini, nu au afecţiune pentru el. Numai interesul îi 
leagă de el. Dar ei simt că banii pe care îi primesc îi constrâng să rămână subjugaţi unei ființe 
fără virtuţi şi, din această cauză, au un resentiment împotriva regelui. Deci, atunci când regele 
întreprinde o expediție împotriva unei ţări străine, mercenarii, obosiţi să se suporte lungi 
chinuri pentru un suveran pe care nu-l iubesc, îl abandonează, îl lasă singur, şi regele nu 
înțelege de ce armata sa nu îl mai protejază. Dacă regele nu ar fi avut o armată de mercenari, 
ci de oameni atașați persoanei sale prin dragoste şi respect, ar fi fost susținut cu o ardoare şi o 
fidelitate extraordinare. 

De ce credeţi că vor oamenii talismane? În general, pentru a obţine succese, pentru a 
dobândi puteri, şi în acel moment seamănă acelui rege care întreţine o armată de mercenari. 
Pentru prepararea unui talisman ei fac uz de violență, obligă astfel ființele lumii invizibile să-i 
servească. În spatele acestei dorințe de a avea un talisman sunt cel mai adesea ambiția şi 
lenea. Vrem să reuşim sau să ne protejăm şi ne spunem: “Dacă voi avea un talisman pot să 
dorm liniştit, alţii vor veghea în locul meu”. Astfel vrem să ne realizăm dorinţele fără a face 
nici un efort. Încetăm să mai muncim, să studiem, să reflectăm, să medităm, să ne rugăm, 
bazându-ne numai pe puterea talismanului. Natural, există şi excepții, dar în general, oamenii 
utilizează talismanele căutând protecția a ceva din exterior: ei închiriază mercenari fără a 
dezvolta în ei virtuţi, care sunt adevărații lor protectori. De aceea, chiar dacă posedă un 
talisman puternic, acesta îşi pierde puţin câte puţin puterea. 

Să luăm cazul unuia căruia i s-a preparat un talisman pentru a fi susținut într-o 
întreprindere onestă, spirituală. El constată că acest talisman îi aduce inspirație, îi alimentează 
credinţa, speranța, ardoarea. Cât timp continuă să trăiască cu aceleaşi preocupări de bunătate, 
puritate şi spiritualitate, el răspândeşte în jurul său o hrană subtilă care alimentează toate 
ființele invizibile care au fost atrase, chemate şi angajate pentru construcția talismanului. Cât 
timp sunt hrănite, aceste ființe sunt satisfăcute şi continuă să servească pe proprietarul 
talismanului. Dar dacă acesta, uitând de proiectele sale bune, îşi orientează în mod diferit 
gândurile şi sentimentele, el încetează să mai alimenteze fiinţele invizibile care îl servesc, iar 
acestea se îndepărtează de el. El constată astfel că acest talisman care acționa aşa de bine alte 
dăți, este acum ineficace. Motivul este în faptul că ființele spirituale care erau legate de 
talisman nu mai sunt hrănite prin gânduri pure şi elevate. Când aceste ființe îl părăsesc, 
talismanul moare. La fel se întâmplă şi în cazul pietrelor, obiectelor, care erau la început pline 
de viaţă şi care sunt după un timp moarte. 

Cel care îşi imaginează că poate continua să se bazeze pe un talisman trăind oricum, se 
înşeală. În aceste condiţii, talismanul nu poate să-l ajute. Nu putem conta pe puterea unui 
talisman decât dacă muncim fizic şi psihic în armonie cu ceea ce reprezintă, cu ceea ce 
conține ca puteri şi virtuți. 

Un talisman nu e cu adevărat puternic decât dacă voi îl susțineți constant prin propria 
voastră viaţă. Dacă el e impregnat de puritate, pentru a continua să fie eficace, trebuie să trăiţi 
o viață pură; dacă e impregnat de lumină, trebuie să întreţineți lumina, dacă e impregnat de 
forță, trebuie să vă exersaţi pentru ca forța să fie alimentată, etc. Dacă nu, ceea ce se face pe 
de o parte, voi demolaţi pe de alta. Ca în poveştile acelea, unde spirite rele distrugeau în 
timpul nopţii munca pe care tânărul prinț sau frumosul cavaler o făcea în timpul zilei. Nu 
trebuie să uitaţi că, în toate cazurile, singurul mijloc de a obține rezultate este de a ameliora 
calitatea propiei vieţi. (Vom găsi o altă dezvoltare a acestei idei în “Puterile vieții” cap I , tom 
5 din Opere Complete) 

În viaţa spirituală, nici mijloc exterior nu poate acţiona într-un fel durabil dacă omul 

nu trăieşte o existență pură şi cu bun simţ. Numai că, deoarece nu se explică aceste adevăruri 
oamenilor, ei îşi fac iluzii. Ei poartă cruci crezând că, dacă lisus i-a salvat vărsându-şi sângele 
pe cruce, simbolul acestei cruci îi va salva. Din păcate, nu. Vedem tot timpul oameni purtând 
cruci, dar care se complac în condiții deplorabile. Pentru că ele trebuie purtate în interior, sub 
o altă formă: ca şi calități şi virtuți. Numai cu această condiţie crucea e eficace, benefică, 
magică. Dacă purtaţi o cruce în exterior, fie că e din aur, din fildeş sau din orice alt material, 
ea nu va putea face nimic ca să vă ajute. Dar dacă în această cruce puneţi credinţa şi dragostea 
voastră, dacă prin intermediul ei vă legați de Cristos, pentru a transforma viața voastră, în acel 
moment da, ea poate deveni o putere extraordinară. 

Această lege se aplică de asemenea pentru locurile sacre. Există pe pământ locuri care 
au devenit adevărate talismane pentru că sfinți sau Iniţiaţi care au trăit şi muncit acolo au lăsat 
amprente pure şi luminoase. Graţie acestor amprente, se pot produce miracole: anumite 
persoane pot fi vindecate, alții au revelații care le transformă întreaga viaţă. Dar, pentru a-şi 
conserva puterile magice, aceste locuri trebuie să fie păzite cu vigilență, la adăpost de tot ce ar 
putea tulbura atmosfera. Pentru că, oricare ar fi sfinţenia unui loc şi oricâte amprentele pure şi 
luminoase s-ar fi depus peste tot, pe pereţi, pe obiecte, totul va dispărea dacă acel loc va fi 
expus venirii şi plecării oamenilor care, din cauza gândurilor şi sentimentelor lor, transportă 
cu ei entități tenebroase. De aceea trebuie vigilență: dacă, prin gândurile şi sentimentele lor, 
oamenii nu sunt capabili să respecte locuri care au fost sfințite prin trecerea unei ființe 
luminoase, locuitorii invizibili care sunt acolo pentru a-i ajuta pleacă în altă parte, în alte 
locuri mai propice manifestării lor. 


Câţi oameni îşi imaginează că, pentru că au fost botezați la naştere, sunt la adăpost 
pentru tot restul vieții! Ei au fost botezați, bineînţeles, dar dacă ei cred că spiritele rele nu vor 
îndrăzni să intre din cauză că li s-a pus apă şi pământ sfințit pe frunte atunci când au fost mici, 
se înşeală! Toţi diavoli vor intra, nu le e frică, să ştiţi că nu sunt impresionați de botez. 
Botezul, ca şi toate celelalte acte sacre, este un talisman şi dacă cei botezați nu lucrează 
asupra lor toată viața pentru a conserva, a amplifica efectele botezului, nu va mai rămâne 
nimic din el. Sunteţi botezați, sunteți spălați de păcatele voastre, e bine, dar trebuie să 
continuaţi toată viaţa să menţineţi ceea ce a fost depus în voi în momentul botezului. În 
fiecare zi trebuie să vă purificaţi conştienţi, din toată inima şi din tot sufletul. Unii sunt atât de 
mândri şi satisfăcuţi că au fost botezați, că îşi imaginează că nu mai au nevoie de nimic. Dar 
dacă vedem cum trăiesc, vedem că sunt ca şi ceilalți care nu au fost botezați, sau chiar mai 
rău! 

Numai că, încercaţi să explicați asta creştinilor. Ei sunt încăpățânaţi, ei cred în 
eficacitatea absolută a botezului, ca şi în faptul că, vărsându-şi sângele, lisus i-a salvat o dată 
pentru totdeauna. Ei bine, nu, ei pot fi botezați, pot purta cruci sau medalii, pot să aprindă 
lumânări, pot să spună rugăciuni, dar în realitate, cât timp nu fac nimic ei înşişi pentru a se 
apropia de exemplul pe care l-a dat Iisus, nimic nu-i va salva şi toate aceste practici devin 
chiar ridicole. 

Poate fi foarte benefic pentru evoluția voastră să purtați talismane, cruci, medalii, să 
vizitaţi locuri sfinte, să primiţi binecuvântări, dar nu contați numai pe acestea pentru a fi 
mântuiţi dacă nu faceți nimic asupra voastră înşivă. Voi sunteți aceia care prin atitudinea 
interioară, prin gândurile voastre, trebuie ca în fiecare zi să umpleţi cu viață talismanele 
pentru ca ele să continue să acționeze favorabil asupra voastră. 


II 


E spus că Dumnezeu a creat omul după chipul Său. Dar şi omul îl crează pe 
Dumnezeu în el însuşi. Pe măsură ce se apropie de Dumnezeu şi lucrează formându-şi despre 
El o imagine fidelă şi adevărată, această imagine, în interior, acționează ca un receptor şi ca 
un condensator al forțelor divine. 

Talismanele sunt, şi ele, receptoare şi condensatoare de forțe, exact ca şi condensatori 


din electricitate: se introduce şi se condensează într-un obiect o energie bună sau rea care se 
eliberează progresiv, producând efectele pentru care ea a fost condensată. Dar acest proces e 
realizabil de asemenea în domeniul psihic, adică puteţi forma în voi o imagine şi să o 
întrețineți, să o alimentaţi, să-i insuflați viață prin gânduri, dragoste, prin voința voastră, iar 
astfel această imagine va acționa din aproape în aproape asupra tuturor corpurilor voastre 
subtile şi va putea chiar transforma vibraţiile celulelor voastre. Puteţi astfel să puneţi în voi 
imaginea unui mare Maestru, cea a lui Cristos sau chiar cea a lui Dumnezeu, concentrându-vă 
asupra înţelepciunii Lui, asupra dragostei Lui, puterii Lui, perfecțiunii Lui. Dacă veți păzi 
întocmai această imagine, veți simți cum lucrează magic în voi. 

La ce ar servi să credeţi în Dumnezeu dacă credinţa voastră nu ar produce nici un 
efect, dacă ea nu v-ar transforma? Cineva spune: “Eu sunt credincios, cred în Dumnezeu”, dar 
nu vedem nici un efect bun a acestei credinţe. Cum se face că Dumnezeu e atât de slab, inutil, 
atât de ineficace în această ființă? Dacă El nu-i aduce nimic, nu mai merită să crezi în El! 
Dintr-un anumit punct de vedere, ateii au dreptate în a nu crede în Dumnezeu: când văd ce 
puţine rezultate produce credinţa la credincioşi, ei cred că e la fel de bine să te descurci fără 
Dumnezeu. 

A crede în Dumnezeu nu e deci suficient. Trebuie să daţi viaţă imaginii sale din voi 
înşivă, să vă opriţi des asupra ei pentru a o contempla, a o adora, trimițându-i ce este mai bun 
în voi. Această imagine va acționa apoi magic, ca un talisman: vă va ghida, vă va proteja, vă 
va lumina. Sunteţi pe punctul de a comite o eroare sau de a vă rătăci, şi iată, această imagine 
vine să vă salveze. 

Magia, v-am mai spus-o, e o altă formă a fizicii. Dacă, pentru a se proteja, un mag se 
serveşte de un talisman, e pentru că el îi cunoaște legile. În timpul războiului, oamenii 
obişnuiau să lipească panglici de hârtie pe vitrinele din apartamentele lor pentru a le proteja 
de zgomotul exploziilor. Acestea le împiedicau să se spargă: micile panglici de hârtie 
neutralizau vibraţiile. Cineva care ignoră că aici e vorba de aplicarea unei legi fizice, ar putea 
să se gândească că e vorba de magie! 

Deci, să transpunem acest fenomen. Dacă sunteți atacați de gânduri sau sentimente 
rele, acestea sunt ca bombardamentele, şi “vitrinele” voastre pot să se spargă. Dacă dacă veți 
încerca să lipiți panglici de hârtie pe vitrinele voastre, adică dacă purtaţi imaginea unui sfânt, 
a unui profet sau a lui Cristos şi dacă vă concentrați asupra ei, pentru că o veneraţi, pentru că 
o iubiţi, această imagine se va opune acestor vibrații şi veți rezista. E simplu, dar oamenii nu 
sunt gata să admită că sunt aceleaşi legi care dirijează toate aceste fenomene. Prin vibraţiile 
sale, un talisman respinge alte vibrații contrare şi, simultan, prin legea simpatiei, atrage 
vibrații care îi corespund. 

În creştinism, au existat tot timpul mistici care au adorat faţa lui Cristos, considerând-o 
ca pe un talisman care putea să-i lumineze şi să-i protejeze de tot răul. Feţele marilor sfinți 
sunt de asemenea talismane eficace. Oamenii le utilizează încă, şi vă asigur că e mai bine să 
contemplaţi faţa lui Cristos şi a sfinților decât să utilizaţi talismane cumpărate de la buticuri 
specializate, despre care nu puteţi şti cu certitudine dacă semnele pe care le poartă sunt 
eficace sau nu! Dacă vreți neapărat să aveţi un talisman, alegeţi fața unei ființe puternice, 
pure, dreaptă, înțeleaptă, un adevărat Fiu sau Fică a Domnului, şi contemplaţi-o: veți fi 
protejat eficace. 


În Tibet, adepţii învaţă cum să lucreze cu statueta unei divinități. Prin concentrare, prin 
recitarea unor formule magice, ei învață să impregneze statueta cu vitalitatea lor, până în ziua 
în care divinitatea va veni cu adevărat să locuiască în statuetă, şi adeptul va intra în contact cu 
ea pentru a primi ajutorul şi sfaturile sale. 

Am vrut să verific eficacitatea acestei metode, şi e adevărat, e eficace. Dar eu am găsit 
o metodă mai bună. Am găsit că în loc de a pierde toate energiile pentru a impregna o statuetă 
concentrându-ne asupra ei, e preferabil a ne concentra asupra soarelui, de exemplu. Soarele, 
nu e mai viu decât o statuetă?... Şi dacă, timp de ani de zile, îi adresați privirile, gândurile, 
dragostea voastră, nu voi îi veţi da viaţă, el nu are nevoie, ci el vă va da vouă viaţă, şi va fi 

mai bine aşa! 

Este deci preferabil de a introduce vibrații bune în obiecte, dar munca spirituală este 
departe de a consta numai în aceasta. Chiar dacă obiectul vă este benefic, el rămâne exterior 
vouă, şi toată vitalitatea pe care i-ați da-o vă părăseşte, ea nu mai este a voastră. Din acel 
moment, acest obiect sau această statuetă va trăi propria sa viață şi va extrage din voi 
elemente pentru a se hrăni. Alimentați astfel pe cineva aflat alături de voi, pe care riscaţi să-l 
pierdeţi. Nu e mai bine să vă lăsaţi animați şi vitalizaţi de soare, simbolul lui Cristos? În acest 
fel toate forțele voastre sunt ale voastre, rămân ale voastre şi soarele este cel care le va 
alimenta mereu. 

Totul e posibil în viaţă cu ajutorul magiei albe. Atunci, în loc să vă mulțumiți de a da 
viață obiectelor, vitalizați-vă voi înşivă. Pentru că “obiectul” cel mai important sunteți voi... 
da, voi! Şi atunci chiar voi deveniți un talisman. “Dar cum, veţi spune, talismanele sunt 
obiecte!” Bineînţeles, dar iată: cineva e angajat într-un magazin ca funcționar, şi din acel 
moment, afacerile nu mai merg, clienții devin mai rari, etc. Acest angajat e ca un “talisman” 
malefic. Peste tot, în familii, în intreprinderi, instituţii sau în guverne pot exista astfel de 
“talismane” care distrug ceea ce erau pe cale de a construi. Din contră, există oameni care, 
atunci când ajung într-un anumit loc, aduc prosperitatea şi succesul. Ca şi în alte domenii, 
există printre oameni talismane care aduc fericirea şi talismane care aduc nefericirea. 

Atunci, de voi depinde acum să utilizați metodele pe care vi le-am dat pentru a 
purifica, a anima şi a vitaliza ființa voastră în toate planurile. Astfel, veţi deveni un talisman 
magnific, capabil de a respinge de departe entităţile şi curenți negativi, şi capabil de a proteja 
toate ființele din jurul vostru. 


Cap VI DESPRE NUMĂRUL TREISPREZECE 


Auzim des spunându-se că numărul treisprezece e un număr care aduce ghinion şi mai 
ales că nu trebuie să fim niciodată treiprezece la masă, şi mulți se întreabă ce-i de făcut, 
pentru că sunt tulburaţi de tot felul de poveşti despre acest subiect. 

Pentru a înţelege de ce numărul treisprezece a fost considerat un număr malefic, 
trebuie să începem prin a ne opri un moment asupra numărului doisprezece. O zi se împarte în 
de două ori doisprezece ore, un an în doisprezece luni şi există cele doisprezece semne ale 
zodiacului. În Biblie, numărul doisprezece se găseşte de mai multe ori: Iacob avea 
doisprezece fii care au fondat cele doisprezece triburi ale lui Israel; aceste doisprezece triburi 
erau reprezentate prin doisprezece pietre prețioase care figurau pe pectoralul marelui Preot 
Aaron, fratele lui Moise. Ierusalimul celest descris de sfântul Ioan în Apocalipsă este aşezat 
pe doisprezece temelii de pietre preţioase şi zidurile sale au doisprezece porţi care sunt 
doisprezece perle. 

Doisprezece este deci numărul a ceea ce este terminat, a ceea ce formează un tot, un 
întreg: o zi, un an, un popor, un oraş. Treisprezece este doisprezecele plus unu, şi acest unu 
care vine să se adauge este în afara ansamblului; el este ca un element străin, şi dacă nu este 
pur, dacă nu vibrează în armonie, tot ansamblul este amenințat. lată de ce numărul 
treisprezece e considerat ca un număr dificil care aduce încercări grele şi chiar moartea. 

Acum, putem spune de asemenea că acel unu care se adaugă la doisprezece reprezintă 
un început al unui alt ciclu, sau a unui alt ansamblu. În Ştiinţa inițiatică, moartea nu a fost 
considerată niciodată ca ceva definitiv, ci ca un început a unei vieţi noi. Numărul treisprezece 
nu e deci un număr malefic, dar el nu suportă impuritățile şi dizarmonia. Şi cum e foarte activ, 
dinamic, acest număr poate da peste cap creaturile care nu posedă calitățile feminine de 
bunătate, dragoste şi blândeţe pentru a compensa influenţa sa. 

În planul fizic, numărul treisprezece este legat de cruce (1 + 3 = 4), deci suferințelor. 
Crucea este dezvoltarea cubului în spaţiul cu două dimensiuni, şi cubul, schematic, reprezintă 
o închisoare. 

Cu toate acestea, dacă numărul treisprezece acționează nefavorabil asupra creaturilor, 
aceasta nu ţine de el, ci de maniera particulară în care fiecare creatură primeşte influenţa sa şi 


influenţele ce-l înconjură. Aceasta e valabil de asemenea pentru apă, aer, lumină, şi chiar 
pentru hrană: fiecare creatură le primeşte într-un fel particular, aceasta depinde de sănătatea 
sa, de structura sa, de dezvoltarea sa, de elevarea sa spirituală. Unii sunt stimulaţi, alții se 
îmbolnăvesc, alții se pun să reflecteze. 

În ele însele, numerele, ca multe lucruri în viață, sunt neutre, dar acţionează diferit 
depinzând de individ. Pentru un Iniţiat, care ştie să transforme totul, numărul treisprezece 
poate fi foarte favorabil, atunci când busculează pe alţi oameni; e un număr care curăţă, care 
purifică, şi cei care nu pot rezista acestei purificări sunt rejectaţi sau eliminaţi. De aceea e mai 
bine pentru ei să-l evite, mai ales să evite să se aşeze treisprezece la masă. Ce este curios, e că 
adesea nenorocirile, accidentele ce se produc în acel moment cad asupra celor mai tineri, care 
pot chiar muri. Da, am observat şi eu asemenea evenimente şi am văzut că nu sunt superstiții. 


Evident, dacă ar fi să studiem toate tradiţiile care prescriu să facem sau să nu facem 
anumite lucruri am umple mai multe volume, pentru că fiecare ţară le posedă pe ale sale, mai 
ales popoarele primitive, cu toate obiceiurile lor privind căsătoria, naşterile, ritualurile de 
observat în momentul pubertății, etc. Se poate ca în multe domenii ele să fie adevărate, grație 
clarvederii lor, mediumnității lor şi comunicărilor pe care le-au avut cu entitățile lumii 
invizibile. Dar dacă vom începe să supraveghem toate aceste detalii, ne autolimităm şi nu mai 
putem face nimic. 

Să luăm cazul astrologiei. Astrologii vă sfătuiesc să întreprindeţi o anumită activitate 
la o anumită oră a zilei sau a nopții pentru că în acel moment precis intraţi în comunicare cu o 
anumită planetă, cu un anumit spirit, cu un anumit geniu planetar. Eu cred în astrologie; de 
milenii, multe ființe inteligente şi profunde au lucrat în acest domeniu, dar în viaţa cotidiană, 
în viaţa curentă, nu ne putem limita asupra acestui punct de vedere în munca cuiva: dacă 
cineva e bolnav sau e în necaz, nu trebuie să aşteptăm pentru a-i salva viaţa o anumită oră, o 
lună sau un an favorabil. 

Când v-aţi decis sincer să faceți bine, toate momentele sunt favorabile. Numai că, 
pentru majoritatea oamenilor, şansele succesului sunt determinate de gradul lor de evoluţie. Să 
luăm un exemplu din viaţa curentă: aveţi de făcut o intervenţie de făcut; dacă nu-l cunoaşteţi 
personal pe ministrul sau directorul respectiv, trebuie să mergeţi din birou în birou, şi mai 
mult, poate intervenţia voastră nu va reuşi niciodată. În timp ce, dacă îl cunoaşteţi pe director, 
dacă este prietenul vostru, intraţi direct la el pentru cererea voastră, şi sunteți imediat ajutat. 
Pentru voi, nu mai există regulament şi nu veţi mai aştepta ore întregi pe coridoare. Este la fel 
şi în viaţa spirituală: totul depinde de ce sunteți. 

Când sunt nori, pentru că soarele nu mai ajunge la voi, trebuie să luați măsuri pentru a 
vă încălzi sau a vă lumina. Dar să presupunem că sunteți deasupra norilor, soarele e acolo şi 
nu mai aveţi de ce să vă îngrijorați. Deasupra norilor, condiţiile sunt diferite: sunteţi într-o 
regiune unde alte forţe intră în acţiune. Evident, e simbolic, acestea semnifică că, atât timp cât 
suntem prea jos în materie, există tot timpul condiții de îndeplinit, reguli de respectat. Dar 
dacă ne putem înălța mai sus, în domeniul spiritului, aceste reguli dispar. 


Dar să revenim la numere. Există o ştiinţă de a combina numere şi cei care o cunosc o 
utilizează uneori pentru a-i distruge pe alţii. În spatele tuturor combinațiilor, numerele de bază 
0, 1,2, 3, 4, 5, 6, 7, 8, 9, nu sunt în sine nici bune nici rele. Dar combinându-le putem forma 
numere dintre care unele pot fi distructive şi malefice, iar altele favorabile şi benefice. Scrieți 
numai un număr pe uşa cuiva sau daţi-i să poarte un număr, şi totul începe să-i reuşească sau 
să-l distrugă. Eu cred aceasta. Cred, pentru că ştiu că numerele sunt forțe. Cât despre numărul 
treisprezece, el aduce unora succes şi nenorociri altora. Numărul treisprezece este de vină? 
Nu, aceasta depinde de cine sunteți şi dacă ştiţi să-l utilizați. 

Veţi spune: “Dar, de ce în viaţa curentă numerele nu ne influenţează mai mult?” Pentru 
că suntem prea departe de ele. Dintre toate realitățile pe care le cunoaştem, numerele sunt cele 
mai abstracte. Reacţionăm imediat la realități sensibile: căldura, frigul, gustul alimentelor, 
parfumul florilor, sunete, culori, forme, etc., dar numerele sunt realităţi aşa de subtile, aşa de 

îndepărtate, că ne par inaccesibile. Dar dacă ne apropiem de ele spiritual, simţim imediat 
influenţa lor. E ca în cazul mirosurilor sau sunetelor: Când sunteţi prea departe, ele nu ajung 
până la voi, dar apropiaţi-vă, şi veți fi înspăimântat sau transportat în paradis. 

În principiul lor, în esenţa lor, numerele sunt foarte departe de noi. Cu toate acestea, 
râurile, arborii, munţii, nu sunt altceva decât numere, numere materializate. Dacă aprofundăm 
chestiunea, vom descoperi că nimic nu există în afara numerelor. Totul este număr. Natura, 
universul întreg, sunt construite pe numere, dar sunt atât de bine disimulate încât nu le putem 
nici asculta, nici simți, nici înțelege. Trebuie să ne apropiem de ele, să le penetrăm, să ne dăm 
seama că vorbesc, cântă, emană parfumuri... Fără îndoială e greu pentru voi să acceptaţi 
acestea, dar pentru mine aşa este. Eu o ştiu, pentru că le-am pipăit, le-am gustat. 


Cap VII LUNA, ASTRUL MAGIEI 


Luna joacă un rol foarte important în domeniul magiei. Mai întâi, pentru că magicienii 
au observat diversele sale faze (creştere, descreştere, lună plină, lună neagră), pentru a se 
folosi de ele în operaţiile lor. Apoi, pentru că luna însăşi şi entitățile ce o populează sunt des 
invocate în aceste operaţii. 

Luna este şi astrul magiei albe şi astrul magiei negre. Iniţiaţii au subliniat aceste două 
aspecte, pur şi impur, benfic şi malefic. La greci, cele două aspecte erau personificate prin 
zeița Diana (sau Artemis) numită neprihănita Diana şi prin zeița Hecate, divinitate a 
infernului. Luna e o regiune cu două feţe şi fața a ascunsă are proprietatea de a aduna tot răul 
ce se face pe pământ. Pentru că gândurile, sentimentele se deplasează: gândurile, sentimentele 
oamenilor inspirați de rău sunt atrase de această față ascunsă pe care Ştiinţa inițiatică îl 
numeşte conul negru. Conul negru trimite acest rău pe pământ sub forma influențelor nefaste; 
din această regiune atrag vrăjitorii entități tenebroase care tulbură şi pierd oamenii, şi extrag 
de asemenea elemente nocive pentru vrăjile şi conjuraţiile lor. 

Cât despre cealaltă față expusă influenţei soarelui, e regiunea purității, regiunea 
Îngerilor care aduc viaţa pură. Luna domneşte peste ape. Dacă vreţi să vă purificaţi, să 
deveniți precum apa limpede, trebuie să vă legaţi de lună, dar de regiunea superioară a lunii, 
pentru că luna coordonează apele cristaline la fel de bine ca apele poluate. Cum soarele are 
afinități cu focul şi aurul, luna are afinități cu apa şi cu argintul. Cel ce ştie să lucreze cu luna 
se purifică. Puteţi face acest lucru ținând în mână un obiect de argint, legându-vă de 
Arhenghelul Gabriel, care este Arhanghelul lunii - cum Mihail este Arhanghelul soarelui - şi 
pronunțând numele său. Perla, de asemenea, prin emanaţiile sale şi simbolismul său are 
afinități cu luna. 


Luna acționează magnetic asupra mareelor, vegetației, dar şi asupra ciclurilor femeii. 
Din acest motiv vrăjitorii folosesc în special sânge menstrual pentru practicile magice. 
Sângele e un fluid care poartă forțe şi energii şi în particular sângele menstrual, cu atât mai 
mult cu cât pierderea sa e asociată la femeie cu stări psihice determinate, care impregnează 
acest sânge. 

Ştiinţa inițiatică învaţă chiar că entitățile lumii astrale sunt acolo, în jurul femeii, gata 
a se hrăni cu emanaţiile sângelui ei. Dacă femeia nu e vigilentă, dacă ea se lasă pradă 
sentimentelor şi gândurilor inferioare, sau pronunţă răutăţi la adresa cuiva, aceste entități pun 
stăpânire pe emanațiile sângelui care se evaporă şi pot face astfel rău oamenilor. De aceea 
Moise, de exemplu, a interzis femeilor de a intra în locurile sfinte în timpul perioadei de 
menstruaţie. În realitate, menstruaţia este neutră în sine, nu are nimic impur, totul depinde de 
femeie, de gândurile sale, de sentimentele ei, şi cum le foloseşte. Cât despre vrăjitoare, e 
cunoscut că ele utilizează acest sânge în mod conştient pentru a-şi realiza proiectele; ele 
impregnează obiecte pentru a hrăni larvele, elementalii, cărora le cere apoi să execute ordinele 
lor oribile. 

Adesea, vrăjitoarele se expun goale pentru a capta influenţele lunii, pentru că ele 
cunosc puterile nudităţii. Efectiv, Ştiinţa inițiatică învață că corpul fizic posedă cu adevărat 


antene eterice, grație cărora bărbații şi femeile sunt în comunicare cu forțele naturii şi prin 
care pot astfel emite sau capta curenți. În general, veşmintele formează un fel de ecran între 
corp şi aceste energii cosmice, şi dacă magicienii se expun goi, este pentru a avea mai multe 
posibilități de a capta aceste energii, de a acţiona asupra lor şi de a le orienta în direcția pe 
care o doresc. Numai că, atunci când vrem să facem rău, nu atragem în noi decât curenți 
tenebroşi care circulă prin spaţiu, şi ne expunem pericolului de a fi într-o zi complet invadat şi 
“posedat”. 

Acum, eu ştiu de asemenea că nudismul se dezvoltă din ce în ce mai mult şi, evident, 
aceia ce îl practică nu au în general nici o intenţie de a face magie. Totuşi, eu îi pun în gardă şi 
pe ei, pentru că nuditatea atrage la fel de bine forțele benefice ca şi forțele malefice, şi este 
riscant de a te expune gol, dacă nu eşti aşa de conştient şi stăpân pe tine pentru a te închide la 
tot ce este negativ şi tenebros şi a te deschide numai curenților luminoşi. E bine să vă expuneţi 
la aer, la soare, ca să vi se deschidă porii fizici; dar trebuie să învăţaţi să vă deschideţi şi porii 
spirituali şi nu oricum, ci cu mult discernământ. 


Dar să ne ocupăm acum de o problemă de o mare importanță în viața noastră 
cotidiană. Ciclul lunar este de aproximativ o lună: pe timpul a patrusprezece de zile luna 
creşte, pe timpul a patrusprezece zile ea descreşte, şi această alternanță produce schimbări în 
natura şi în ființa umană. Putem spune, în general, că perioada creşterii lunii favorizează 
activitatea, şi din contră, perioada descreşterii lunii favorizează somnolența, toropeala, 
repausul. Cel ce nu cunoaşte existența acestor ritmuri naturale se poate îngrijora de 
schimbările pe care le simte că se produc în el în momentul când luna descreşte. Nu are rost 
să se sperie, trebuie numai să se supravegheze pentru ca să nu-şi epuizeze rezervele. 

Chiar dacă nu o facem cu aceeaşi eficacitate, cu aceeaşi intensitate, cu aceeaşi 
eficacitate ca în timpul creşterii lunii, putem să continuăm să lucrăm în timpul lunii 
descrescătoare. Cu toate acestea, dacă aveţi treburi importante de făcut, e preferabil să 
aşteptaţi luna crescătoare, mai favorabilă pentru realizare. Invers, dacă vrem să punem sfârşit 
unei afaceri, unei relații, e mai bine să aşteptăm luna descrescătoare. 

Deci, vedeţi, oricare ar fi fazele lunii, e posibil să utilizaţi fiecare perioadă pentru o 
muncă spirituală determinată. Vreți să vă dezvoltați voinţa sau sănătatea, să aveți mai multă 
dragoste, înțelepciune, lumină: aşteptaţi primele zile a lunii crescătoare; şi în timpul nopții, 
priviți luna, ridicați mâna dreaptă şi spuneți: “Aşa cum creşte luna şi se împlineşte în cer, tot 
aşa toată fiinţa mea se umple de sănătate, de vigoare... sau de lumină, dragoste, pentru a 
deveni un slujitor al Domnului.” Pronunţaţi formula de trei ori. Şi pe timpul lunii 
descrescătoare, pronunţaţi formula contrară: “Aşa cum luna descreşte, tot aşa acest defect, 
acest viciu al meu, se diminuează şi dispare, pentru gloria lui Dumnezeu.” Şi aici pronunțaţi 
de trei ori formula ridicând mâna. Dacă faceţi aceste exerciţii regulat, cu convingere, veţi avea 
rezultate. 

Luna are mari puteri asupra materiei, de aceea ea joacă un mare rol pentru realizare, 
concretizare. Dacă vreţi să întreprindeți o muncă, să realizaţi un proiect, sau dacă vreți să-i 
puneţi capăt, veţi obține rezultate mai bune dacă ştiţi să vă serviţi de influenţa lunii. 


Cap VIII LUCRUL CU SPIRITELE NATURII 


Dacă putem intra în comunicare cu natura, este pentru că ea este vie şi inteligentă. Ea 
este vie şi inteligentă pentru că este locuită de creaturi de toate felurile care lucrează asupra 
pietrelor, plantelor şi animalelor. Aceste creaturi sunt menţionate în tradițiile lumii întregi. 
Poate că ele nu se prezintă aşa cum au fost descrise de fiecare religie sau de fiecare cultură, 
dar esențialul este să ştiţi că natura e vie pentru că e locuită, că cele patru elemente: pământul, 
apa, aerul, focul sunt locuite şi că noi putem intra în comunicare cu creaturile care le locuiesc 
pentru a face diverse munci. (Spiritele morților sunt de asemenea evocate în anumite 
ceremonii magice. Despre acest subiect, vedeţi: “Moartea şi viaţa de dincolo?” cap XV tom 
32 din Opere Complete.) 

Această realitate este cunoscută de milenii de magi, magicieni şi vrăjitori de pe toate 
continentele. Ei se străduie să pună aceste entități în serviciul lor şi mulți dintre ei au reuşit... 
din păcate. Pentru că, în general, ei nu o fac decât pentru a-şi satisface poftele, senzualitatea, 
dorința de răzbunare, etc., şi spiritele li se supun. Pentru că spiritelor naturii le place să li se 
dea o treabă de făcut, şi ele o fac fără să se preocupe dacă este benefică sau dăunătoare: ele 
execută sarcină ce au primit-o, împinse de teama acestei voințe superioare lor care a reuşit să 
le domine. De aceea atât de mulți oameni le utilizează pentru intreprinderi condamnabile: ele 
se supun, pentru că aşa sunt făcute, nu au nici o conştiinţă morală, ele fac deopotrivă şi răul şi 
binele. Deci, de noi depinde să le orientăm în vederea unor lucrări divine. 

Când mergeţi în natură, trebuie să fiți conştienţi de prezenţa tuturor acestor spirite care 
o populează şi care existau deja înaintea apariției noastre pe pământ. E bine să vă legaţi de ele, 
să le vorbiţi, să vă minunati în faţa frumuseții muncii pe care o îndeplinesc pe pământ şi sub 
pământ, în apă, în aer, etc. Atunci, ele vor fi fericite, se vor împrieteni cu voi, vă vor surâde, şi 
vă vor da cadouri: vitalitate, bucurie, inspiraţie poetică şi chiar clarviziune. 

Dar nu trebuie să vă opriţi aici. Pe toate aceste miliarde de spirite care populează 
natura trebuie să le faceţi să participe la o muncă divină. Când vă plimbaţi prin pădure sau la 
munte, adresaţi-vă tuturor acestor creaturi invizibile care contribuie prin activitatea lor la viaţa 
pietrelor, plantelor, animalelor, şi cereți-le să-şi aducă aportul, ajutorul, tuturor celor care 
lucrează pentru dragoste, lumină, pace: pentru realizarea Împărăției lui Dumnezeu pe pământ. 

Iar atunci când mergeţi pe malul mării sau pe malul unui fluviu, adresaţi-vă spiritelor 
care le locuiesc, spunându-le: “Ce faceţi voi pentru binele umanității? Încercaţi să influențați 
pe toți acei care vin să se scalde şi pe cei ce călătoresc pe ape, inspirați-le dorința de 
schimbare, de a se ameliora... Desigur, sunt încăpătânaţi, dar voi aveți puteri, şi dacă insistați, 
ei vor sfârşi prin a vă asculta, în ciuda lor, şi vor urma voința voastră. Mergeţi, la treabă!” 
Astfel, într-o zi, miliarde de spirite se vor pune în mişcare pe întreg pământul şi vor lucra 
asupra inimilor şi creierelor umane. 

De ce să fim zgârciţi şi nu ne gândim niciodată să spunem două cuvinte pentru binele 
umanităţii? Pentru noi înşine, câte nu suntem capabili să facem? Punem în mişcare cerul şi 
pământul... dar pentru alţii!... Ei bine, e timpul de a schimba această mentalitate. De acum 
înainte, oriunde veţi merge în natură, gândiți-vă să vă adresaţi tuturor fiinţelor care locuiesc în 
grote, arbori, pârâuri, lacuri, chiar şi în frunze, şi cereţi-le să vină să participe la realizarea 
Împărăției lui Dumnezeu pe pământ. Astfel, Cerul va vedea în voi un constructor al noii vieţi, 
un izvor, un fiu al Domnului. Cerul, pământul, oceanele, toate elementele au jurat în faţa 
Eternului să-i ajute pe cei care lucrează să devină făcători de pace, armonie, frumusețe. 


Cap IX FLORILE, PARFUMURILE... 


A oferi flori e o tradiție aproape universal răspândită. Oferim flori pentru a ne 
manifesta admiraţia, respectul, dragostea. Femeile, mai ales, sunt sensibile la flori; dacă vreți 
să câştigaţi prietenia unei femei, oferiți-i flori. Evident, poate acest lucru nu va fi suficient. 
Există anumite femei cărora puteţi să le oferiţi toate florile pe care le găsiți la piață fără să 
puteți să le câştigaţi prietenia; pentru că există alte flori de oferit, flori invizibile, şi pe ele 
trebuie să ştiţi să le oferiţi: florile sufletului vostru. 

Priviţi un trandafir: simțiți imediat ceva atât de poetic, încât starea voastră interioară se 
va transforma. O senzaţie, oricât de slabă ar fi ea, un sentiment, cât de slab ar fi, modifică deja 
ceva în profunzimea ființei voastre. Floarea pe care o priviți vă vorbeşte prin culorile sale, 
forma sa, parfumul său, ea îşi deschide drum în voi, prin intermediul corpurilor subtile, pentru 
a trezi în sufletul vostru forma, parfumul, culoarea căreia îi corespunde. Şi e la fel, 
bineînţeles, pentru un obiect respingător. De aceea, trebuie să fiți atenţi să nu vă înconjurați 
decât de prezenţe armonioase, frumoase, pure... pentru că influenţa lor pătrunde în voi. Şi cum 


în domeniul spiritual există calități şi virtuți care corespund acestei armonii, puţin câte puţin, 
aceste calități şi virtuţi se vor manifesta în voi. 

Tot ceea ce vă înconjoară exercită o influență asupra voastră, chiar dacă nu sunteți 
conştienţi de acest lucru. Dar tocmai, e important să deveniți conştienţi de acest lucru pentru a 
face o muncă benefică. Dacă simţiţi că un obiect sau o creatură vă influențează favorabil, 
trebuie să deschideţi conştient porii voştri interiori pentru ca aceste influenţe să vă penetreze 
profund. Dacă nu-i deschideţi, chiar şi cele mai bune lucruri vor rămâne ineficace, ele nu vă 
vor atinge. 

Mergeţi pe malul unui pârâu, după un izvor care străluceşte, şi gândiți-vă că e 
imaginea adevăratei surse a vieții, care trebuie să strălucească şi să curgă pentru voi... Mergeţi 
după soare, contemplaţi-l, deschideţi-vă lui ca să trezească în voi soarele spiritual, căldura sa, 
lumina sa... Mergeţi după flori pentru a le cere secretul parfumului lor, şi ascultaţi-le ca să 
învățați să extrageţi şi voi chintesenţele cele mai parfumate ale inimii voastre şi ale sufletului 
vostru... Totul vorbeşte, numai oamenii nu ştiu să asculte, nu ştiu să asculte nici soarele, nici 
arborii, nici stâncile, nici lacurile, nici munţii, nici păsările, nici propria lor voce interioară 
care vorbeşte fără încetare. Dar dacă trebuie să asculte bârfe sau calomii, imediat îşi deschid 
urechile. Nu înţeleg de ce sunt aşa stupizi: sunt atâtea lucruri frumoase de ascultat, de privit, 
de înţeles, de ce se opresc tot timpul asupra a ceea ce este inutil şi meschin? 

Priviţi acest trandafir: el e mic, dar e mare în mine pentru că îmi revelează multe 
lucruri, de aceea îl iubesc. El e fericit, îmi surâde, şi eu la rândul meu îl privesc cu dragoste 
pentru că el intră în mine şi trezeşte alți trandafiri în inima mea şi în sufletul meu. De ce nu 
încercați şi voi? Sfătuiesc chiar şi femeile care aşteaptă un copil să se gândească în această 
perioadă a gestaţiei să lucreze din când în când cu trandafirii, ca să influenţeze favorabil 
copilul ce-l poartă. 

Spiritele trandafirilor sunt entități ce vin de pe planeta Venus şi care au acceptat să se 
încarneze pe Pământ pentru a ajuta oamenii. Dar nu cunoaştem încă această misiune a 
trandafirilor, ne servim de ei pentru a orna apartamentele şi grădinile, pentru a atrage un 
bărbat sau pentru a seduce o femeie. În realitate, trandafirul este aici pentru a ne revela un 
drum de cea mai mare perfecțiune, drumul adevăratei iubiri, dragostea care nu întemnițează, 
dragostea care eliberează. lată rolul şi mesajul trandafirului. Dacă el e regele florilor, e pentru 
că el ne învaţă dragostea adevărată. În ziua în care oamenii vor înţelege sacrificiul pe care el îl 
face venind printre ei şi vor accepta mesajul său, poate vor începe să-i semene: pe unde vor 
trece, ei vor înmiresma atmosfera cu un parfum delicios. 

În Paradisul terestru, Dumnezeu i-a încredințat Evei îngrijirea vegetației, de aceea, 
trăind printre flori, Eva a început să degaje ea însăşi un parfum de flori. În momentul primului 
păcat, ea a pierdut această calitate. Înainte de cădere, aceste parfumuri emanau din ea pentru 
că poseda calități şi virtuţi care se manifestau întocmai în plan fizic, sub formă de parfumuri. 
Pentru că un parfum este expresia fizică a unei virtuţi, de asemenea, un miros urât este 
expresia fizică a unui viciu. Dacă femeile sunt acum atât de atrase de parfumuri şi simt nevoia 
de a se parfuma, e pentru că doresc inconştient să regăsească acest dar pe care-l aveau în 
Paradis, de a degaja natural parfumuri. Dar a se parfuma nu e cea mai bună metodă: dacă ele 
vor învăţa să-şi dezvolte anumite calități şi virtuţi, ele vor regăsi parfumul lor, ele vor regăsi 
adevărata lor frumuseţe. 

Dintr-un punct de vedere mai general, problema parfumurilor, mirosurilor pe care 
ființa umană le degajă, e un subiect foarte interesant. Dacă vă veţi observa, veţi vedea că 
corpul vostru nu are tot timpul acelaşi miros. Când sunteţi tulburat, sau furios, veţi remarca că 
mirosurile devin dezagreabile. lar când trăiţi sentimente magnifice, corpul vostru poate 
produce emanaţii aproape tot atât de parfumate ca cele ale florilor. 

De mult, îmi amintesc, în timpul unei plimbări în pădure pe care am făcut-o cu 
prietenii mei în regiunea Lyon-ului, am remarcat o tânără fată de aproximativ optsprezece ani 
pe care nu am cunoscut-o până atunci. Aparent, ea nu avea nimic particular, dar când a trecut 
pe lângă mine, am simțit că degajă un parfum, dar un parfum de o puritate, de o prospețime, 
de o poezie extraordinară. Am rămas stupefiat, avea, aş putea spune, parfumul unei flori de 

munte. Eram atât de intrigat, că am întrebat-o dacă s-a parfumat. Ea mi-a răspuns că nu, şi 
după expresia feţei sale, era evident că spunea adevărul. Deci corpul ei degaja acest parfum de 
flori. Nu am mai revăzut-o după acea plimbare, dar n-am uitat niciodată acel parfum. Eu nu 
cred că îşi dădea seama de acest dar extraordinar. Există femei care ar da averi pentru a avea 
natural un astfel de parfum. 

Vrăjitorii, vrăjitoarele aveau cunoştinţe care le permiteau să fabrice duhori 
insuportabile pentru a atrage demonii. Şi dacă există obiceiul de a arde parfumuri, esențe în 
temple, biserici şi locuri sacre, e tocmai pentru a alunga spiritele tenebrelor şi a atrage 
spiritele luminii. Se spune în Biblie că parfumul sacrificiilor celor drepți urca până la nările 
lui Dumnezeu care se delecta. Da, e adevărat, Dumnezeu respiră suflete, e o realitate: sufletul 
celor drepţi degajă un parfum care atrage prezenţa entităţilor luminoase, şi chiar Sfântul Duh 
vine să respire parfumul acestor suflete. 

Evident, aceste parfumuri spirituale sunt aşa de subtile că nu le putem simţi în planul 
fizic. În tinereţea mea în Bulgaria, când locuiam aproape de Maestrul Peter Deunov şi când 
mă invita să-l vizitez acasă la el, eram tot timpul impresionat de un parfum ce mă mira, care 
nu semăna cu un altul, un parfum care nu venea nici din flori, nici din fructe, din nimic 
altceva. Era cu siguranţă parfumul sufletului său, a inimii sale. Eram foarte tânăr, nu puteam 
încă să-mi explic astfel, dar la fiecare vizită simţeam aceeaşi senzație de puritate, de sfințenie, 
ca un parfum, şi nu l-am mai întâlnit în altă parte, pentru că în realitate, acest parfum nu exista 
în planul fizic, şi probabil sufletul meu îl percepea în planul astral. 

Este deci foarte important de a ajunge prin munca noastră spirituală să ameliorăm 
calitatea parfumurilor corpului nostru fizic, nu pentru a atrage oamenii ci pentru a atrage 
prietenii din lumea invizibilă, pentru că ei iubesc parfumurile unui suflet pur. De ce să nu le 
oferim această bucurie? Prin arderea esenţelor, alungaţi spiritele tenebroase şi atrageți 
entitățile celeste, e minunat. Dar aceasta nu ajunge, trebuie să ştiţi cum să răspândiţi din 
interior parfumul purității, al sfințeniei. 


CapX FACEM MAGIE CU TOŢII 


Pentru majoritatea oamenilor cuvântul “magie” e un cuvânt care îngrijorează. Am 
văzut oameni îngroziți când se pronunţa acest cuvânt în faţa lor. Şi totuşi, toți fac magie, nu 
fac decât aceasta, numai că ei cred că în magie e obligatoriu să faci anumite ceremonii 
purtând veşminte bizare, bolborosind incantaţii, pronunţând formule de conjurație, de vrajă, şi 
manipulând în mijlocul vaporilor mai mult sau mai puțin rău mirositori tot felul de obiecte 
heteroclite. Şi tocmai aici se înşeală. 

Magia, e toată existența noastră. Toate actele (adică gesturile, privirile, cuvintele), 
toate sentimentele şi gândurile sunt magice. Tot ceea ce omul e susceptibil să facă în cele trei 
planuri: fizic, astral, mental, este magie. Şi după natura bună sau rea a ceea ce face, dacă 
construieşte sau distruge, dacă crează armonie sau dezordine, el se manifestă ca un mag alb 
sau negru. Numai ignoranţa oamenilor îi împiedică de a şti unde se află, şi ce fabrică. 

Desigur, pentru majoritatea oamenilor, se poate spune că actele lor nu sunt nici perfect 
albe nici perfect negre, ei nu sunt cu adevărat puternici într-o formă de magie sau în alta. Dar 
faptul că fiecare bărbat şi fiecare femeie e un magician, o magiciană, e absolut adevărat. Când 
aveți sentimente rele, gânduri rele, e vorba deja de magie neagră, pentru că murdăriți, 
dezagregaţi ceva, şi după legile universale, tot ceea ce produce un astfel de efect intră în 
categoria magiei negre. Şi tot ceea ce e armonizează, construieşte, înfrumuseţează, 
iluminează, intră în categoria magiei albe. Deci, în loc de a scoate strigăte când aud vorbind 
de magia neagră, oamenii ar face mai bine să conştientizeze importanţa a tot ceea ce fac. Da, 
pentru că vedem destui oameni care n-au deschis niciodată o carte de magie neagră, care nici 
măcar nu cred că magia neagră e posibilă, dar care, prin comportamentul lor, sunt în realitate 
adevăraţi magicieni negri. 

Un mag e un medium care furnizează spiritelor materia primă graţie căreia ele pot 
intra în contact cu planul fizic şi pot acţiona asupra lui. Natura preocupărilor sale, activităţile 


sale fac ca să se degaje din el fluide determinate şi aceste fluide permit spiritelor de a lua 
formă şi de a acționa. La simpla prezență a unei ființe animate de gânduri criminale, o 
multitudine de spirite au şi venit pentru a se servi de toate miasmele care se degajă din ea, 
pentru a face rău. Nu ea este cea care face răul, dar furnizează mijloacele, materia de care ele 
se servesc. Şi invers, prezenţa unui mag alb furnizează spiritelor luminoase materia de care 
ele se servesc pentru a aduce binecuvântări. Vreți să lucraţi pentru lumină, vreţi să faceți bine? 
Se degajă atunci din voi o materie foarte pură pe care spiritele lumii invizibile vin să o 
culeagă, exact cum albinele vin să culeagă nectarul florilor pentru a face mierea. 

Vă voi da acum un exemplu pentru a vă arăta cum trebuie să citiți în cartea naturii vii. 
Când lăsaţi resturi de mâncare în bucătăria voastră, de ce sosesc aşa de repede tot felul de 
insecte, furnici, viespi, etc... pentru a se hrăni? Pentru că murdăria le atrage pe aceste mici 
gângănii. Dar faceţi curăţenie, şi ele vor dispărea. În același fel trebuie să ştiţi că dacă veţi 
păstra anumite impurități în sentimentele sau în gândurile voastre, acestea vor atrage 
indezirabili cărora le place să se hrănească cu aceste murdării, şi nu veţi mai putea scăpa de ei. 
Priviţi: chiar dacă încercaţi să omorâți insectele sau să le vânați, nu faceţi nimic: de îndată ce 
veți lăsa din nou deşeuri la iveală, ele vor apărea din nou, pentru că vin tot timpul altele. 
Pentru a le alunga, faceţi curăţenie şi gângăniile vor merge să-şi caute hrana în altă parte. Şi în 
planul astral, în planul mental, există de asemenea gânduri şi sentimente care fermentează, 
putrezesc, e aceeaşi lege. Trebuie deci să vă debarasaţi de aceste impurități şi indezirabilii vor 
pleca. 


Când văd comportamentul unor anumite persoane, ştiu deja că ele atrag o întreagă 
delegaţie de spirite tenebroase care vin să le solicite, pentru ca ele să intre în confreria lor. 
Spiritele tenebroase le spun: “Vei avea bani, vei avea un loc în societate, vei avea o putere 
formidabilă, vei avea toate femeile pe care le vei vrea, vino cu noi.” Şi ele sunt atât de 
ignorante şi proaste încât le urmează. Veţi spune: “Dar n-am mai văzut aşa ceva!” Ei bine, eu 
o văd în fiecare zi. Spiritele tenebroase sunt îmbrăcate, ele nu se prezintă la voi cu coarne, cu 
o coadă despicată şi cu toate cazanele Infernului, ele nu au interesul de a vă speria; din contră, 
ele vă promit că o să vă vedeţi toate dorințele satisfăcute, şi revin până când, ca un fruct prea 
copt, cădeți în capcana lor. lată cum se întâmplă să seducă oameni: prin promisiuni de putere, 
plăcere şi bani. Astfel, mulţi devin candidați pentru Loja neagră, pentru că nu pot obţine rapid 
toate aceste avantaje fără a manifesta egoism, duritate, necinste. 

Dar Loja albă, şi ea, trimite o delegație; şi aici sunt creaturi magnifice care încearcă să 
lumineze oamenii despre toate binecuvântările care-i aşteaptă dacă se angajeajă pe drumul 
luminii. Spiritele răului şi cele ale binelui lucrează în acelaşi fel, dar în direcţii opuse. 
Metodele sunt aceleaşi, nu e nici o diferenţă, în afară de scop, de direcție. Spiritele binelui vă 
spun: “Se poate să nu obţineţi nici gloria, nici bogăţie, pentru că ele sunt ale Prințului acestei 
lumi, dar noi avem alte lucruri să vă dăm: lumina, pacea, cunoaşterea şi mai ales viața, viața 
abundentă. Vreţi să veniți cu noi?“ Dacă sunteţi luminaţi, dacă aveţi discernământ, ascultați 
vocea spiritelor celeste; dacă nu, desigur, veţi cădea în capcanele spiritelor tenebroase. 

Nu există creaturi în faţa cărora spiritele luminoase să nu se prezinte, dar dacă aceste 
creaturi rămân surde la vocea lor, ce pot ele face? Sunt obligate să le abandoneze şi să le lase 
în fața propunerilor Lojei negre, care se prezintă într-un mod mult mai încântător pentru ele, 
pentru că se referă la nevoile şi satisfacțiile planului fizic. Cât despre nevoile planului 
spiritual, ne simţim mai puţin stimulați să le satisfacem - e atât de departe! - şi astfel ne lăsăm 
în voia spiritelor tenebroase. 

Da, şi mai departe vedem consecinţele: tot ceea ce emană dintr-o ființă care refuză să 
ia drumul ascensional al luminii, al dragostei, al dezinteresului, e prozaic, tern, distructiv. 
Peste tot pe unde trece această ființă, fără a o şti, fără a vrea, produce stricăciuni. Cum? 
Imaginaţi-vă că detestaţi pe cineva: spuneți des că v-ar aranja mai bine să fie mort. Desigur, 
nu ați merge până la a-l omori, nu se decide chiar aşa de uşor o crimă, pentru că vă expuneţi la 
riscuri. Dar vă gândiţi la această moarte, o doriți... Ei bine, să ştiţi că veţi fi responsabili de 
moartea altcuiva din oameni. Pentru că dorințele voastre, gândurile voastre circulă şi 

influențează undeva, mai departe, persoane care sunt în aceeaşi dispoziție ca şi voi şi care 
doresc, la rândul lor, să scape de un duşman. Dacă dorinţa lor de răzbunare e mai puternică, 
sau dacă au o voinţă mai mică de a rezista instinctului lor criminal, într-o zi, sub influenţa a 
ceva pe care ele nu-l înţeleg - un impuls, un curent care-i poartă - ele comit o crimă. Nu veţi 
şti niciodată nimic, dar în realitate, şi voi veți fi vinovaţi. Şi într-o zi, când veți merge în 
cealaltă lume şi vi se vor prezenta consecinţele gândurilor, sentimentelor şi dorințelor voastre 
negative, veți fi înspăimântați să vedeți că aţi fost cauza atâtor nenorociri. 

Din contră, dacă toată viaţa voastră v-aţi străduit să nu aveţi decât gânduri şi 
sentimente de lumină şi dragoste, ele vor circula şi vor influența favorabil multe persoane de 
pe pământ. Şi aici, atunci când veți merge în cealaltă lume, vi se vor arăta toate realizările 
bune a căror cauză ați fost. Veţi fi mirat, stupefiat. Veţi spune: “Dar nu e posibil, nu eu am 
făcut aceste lucruri!... - Ba da, ba da, vi se va răspunde. Priviţi, de exemplu, ați trăit în acel an 
pe strada aceea unde anumite persoane erau gata să comită o crimă. Dar emanaţiile bune pe 
care le-aţi răspândit în trecere le-au făcut să se răzgândească şi ele au renunţat în final.” 
Adesea e nevoie de foarte puțin pentru ca o persoană să execute un proiect sau să renunţe, şi e 
posibil ca acest “foarte puțin” să depindă chiar de influenţele bune sau rele pe care le 
recepționează fără ştirea sa. 


Nu trebuie să uităm niciodată că omul e plasat la limita lumilor superioară şi 
inferioară. Religia creştină a exprimat această idee prin imaginea îngerului păzitor care stă în 
dreapta sa şi a demonului care stă la stânga sa. Îngerul îl sfătuieşte, îl luminează, în timp ce 
demonul, din locul său, vrea să-l inducă în eroare pentru a deveni victima sa. E un fel simplist 
de a prezenta lucrurile, dar el corespunde unei realități. Cum v-am explicat, omul posedă două 
naturi: o natură inferioară, pe care am numit-o personalitate, şi o natură superioară, pe care am 
numit-o individualitate (A se vedea “Natură umană şi natură divină” Colecţia Izvor Nr. 213). 
După gradul său de evoluţie, omul dă importanță uneia sau alteia dintre naturi, şi evident, 
după cum una sau alta se manifestă, el intră în contact cu entitățile lumii tenebrelor sau cu 
cele ale lumii de lumină. Unii spun că nu cred în entitățile lumii invizibile. Ei bine, chiar dacă 
cred sau nu, aceasta nu schimbă nimic: natura lor inferioară şi superioară există şi nu pot să nu 
le vadă manifestându-se. Omului îi revine sarcina de a şti sub ce influență vrea să se plaseze. 

Veţi spune: “Dar de ce Dumnezeu nu distruge aceste spirite ale răului?” Pentru că ele 
au permisiunea de a tenta, e meseria lor, iar voi nu trebuie să fiți aşa de stupizi pentru a cădea 
în capcanele lor! Dumnezeu nu l-a pedepsit niciodată pe Diavol pentru că tentează oamenii; 
oamenii sunt cei care trebuie să fie mai tari şi mai luminaţi, ei trebuie să înțeleagă unde 
înfloresc cu adevărat, trebuie să înțeleagă de ce e preferabil de a lua o anumită direcție decât 
de a lua alta. Trebuie să fie convinşi cu adevărat. Nu ar fi un veritabil avantaj pentru o ființă 
umană să fie împinsă împotriva voinţei ei pe drumul binelui şi al luminii. Creatorul şi spiritele 
celeste o lasă liberă pentru a-şi dezvolta conştiinţa şi a învăţa să devină responsabilă de 
orientările ei. 

Deci de noi depinde să ne întrebăm în fiecare zi: “Să vedem, astăzi, ce am spus, ce am 
făcut? Care au fost gândurile, sentimentele mele?” Şi dacă aţi acționat rău, dacă ați avut 
sentimente rele, gânduri rele, să ştiţi că ați fost dat în lături de forțele negre şi trebuie să 
reveniţi pentru a o lua pe un alt drum. Cel ce intră în viaţa spirituală e obligat să ia în 
considerare lucrurile cu o conştiinţă lărgită; el trebuie să-şi dea seama că există legi pe care el 
nu le cunoaşte şi trebuie să înțeleagă acum necesitatea de a le cunoaşte şi de a le respecta. 
Magia nu este numai un act al voinţei, ea îmbrățișează totalitatea activităților umane. 

În realitate, magia nu e altceva decât o prelungire a fizicii. Fizica studiază proprietăţile 
materiei şi legile care o guvernează. La fel e şi cu magia, cu diferența că magia merge mai 
departe, acţionând într-un domeniu mai subtil: cel al forțelor şi materiilor psihice. Şi e bine că 
magia nu a fost despărțită de fizică, pentru că într-o zi, aceeaşi oameni de ştiinţă, mai 
obişnuiţi, mai înțelegători, vor fi obligaţi să admită această realitate pe care până acum o 
calificau ca fiind neştiințifică. 


Cap XI CELE TREI MARI LEGI ALE MAGIEI 


I 
Legea înregistrării 


Se poate să ne îndoim de existența lui Dumnezeu, să credem sau să nu credem în 
îngeri sau în diavoli, în Cer şi în Infern, dar există un lucru asupra căruia nu ne putem îndoi, 
anume că gândurile, sentimentele noastre se înregistrează în noi şi în afara noastră, lasă deci 
urme. Cunoaşterea acestei legi este la baza întregii vieți morale şi spirituale: din moment ce 
totul se înregistrează, nu ne putem permite să facem orice, să avem orice gând, orice 
sentiment, orice dorință, pentru că vor exista consecinţe. 

Evident, această idee e nouă pentru mulţi. Faptul că există oamenii care sunt 
inteligenți, instruiți, avansați tehnic, care fac înregistrări, asta da, aşa e, nu avem decât să 
vedem atâtea imagini, cuvinte, muzică care sunt înregistrate. Dar natura, cum poate ea face 
înregistrări? Ei bine, aici vedem câţi oameni sunt ignoranti. În realitate, nu putem găsi nimic 
în lumea vizibilă care nu există deja în lumea invizibilă. Inteligența cosmică a devansat 
oamenii şi chiar i-a depăşit: înregistrările sale sunt de o natură mult mai subtilă decât aceea pe 
care ei ar putea-o face. Inteligența cosmică, care a vrut să aibă arhive, a decis ca toată istoria 
universului să fie înregistrată; ea a conceput creaţia în aşa fel încât pământul, munții, şi mai 
ales pietrele să conserve această istorie. 

Fiecare eveniment se reflectă în toate obiectele din jur şi lasă urme, şi putem spune că 
aceste urme sunt de neşters, ele sunt profund ascunse sub alte straturi care sunt îngrămădite 
deasupra, dar există şi putem să le regăsim. Aceste urme reprezintă arhivele “Akashe”. Dar 
cum oamenii nu şi-au dezvoltat acele facultăţi care le-ar permite să descifreze aceste 
înregistrări, ei emit ipoteze şi construiesc teorii pe care sunt repede obligaţi să le abandoneze 
pentru că se arată inexacte. 

Marile evenimente ale istoriei universului sunt înregistrate, de asemenea şi micile 
evenimentele ale vieţii noastre cotidiene. Tot ceea ce facem în locurile în care locuim lasă 
amprente, imagini, clişee, o întreagă memorie e acolo, fixată în planul eteric, pe pereţi, pe 
mobile, pe obiecte, şi dacă apelăm la un medium sau la o persoană sensibilă, ea vă va putea 
spune în detaliu ce s-a întâmplat în aceste locuri. 

Lăsăm urme pe toate obiectele pe care le atingem, şi chiar dacă nu le atingem, însăşi 
prezența noastră, corpul nostru astral, etc., se imprimă pe ele. Iar asupra locurilor pe unde 
trecem, asupra persoanelor pe care le frecventăm, lăsăm de asemenea urme, bune sau rele, 
luminoase sau întunecate. De aceea e atât de important de a lucra asupra gândurilor şi 
sentimentelor pentru a le ameliora, a le purifica, pentru că ştim că nu numai prin actele 
noastre, ci şi prin gândurile, sentimentele noastre putem face rău sau bine. 

Dar înainte de a se înregistra şi de a lăsa urme în exteriorul nostru, gândurile şi 
sentimentele noastre se înregistrează şi lasă urme în noi. De aceea, cel care a nutrit mult timp 
gânduri şi sentimente de gelozie, egoism, răutate va sfârşi într-o zi prin a fi paralizat şi otrăvit 
de toate urmele lipicioase şi întunecoase pe care gândurile şi sentimentele lui le-au lăsat în el. 

Proba că totul se înregistrează în noi e că o persoană poate să-şi aducă brusc aminte o 
scenă petrecută cu zeci de ani în urmă, în copilărie. Altele, victime ale unui grav accident în 
care erau pe punctul de a muri, povestesc cum şi-au văzut toată viața derulându-se invers cu o 
mare viteză, ca o bobină de film. Cum se face că acestea nu au fost şterse? Cunoscând această 
lege a înregistrării, sunteţi obligat să fiți rezonabil, prudent, atent, pentru a nu comite acte 
reprobabile, pentru că, mai repede sau mai târziu, nu numai că acestea vă vor reveni în 
conştiinţă şi veţi avea remuşcări, dar vor produce evenimente şi fenomene supărătoare. Pentru 
că, nu numai că totul se înregistrează, ci în virtutea legii afinități, ceea ce aţi înregistrat rău va 
produce efecte în lumea vizibilă şi invizibilă, perturbând ordinea atomilor şi electronilor şi 
atrăgând forţe ostile care vor veni să vă înhaţe într-o zi. 

Desigur, mulți acceptă această idee a unei legi a înregistrării, dar nu ajunge de a o 
accepta, trebuie ca în viaţa cotidiană să ţinem cont de existența ei peste tot, orice ați face, 

străduiți-vă să nu lăsaţi decât urme luminoase. Sunteţi pe un drum: binecuvântaţi acest drum 
cerând ca toţi cei ce trec pe acolo să primească pacea şi lumina şi să fie antrenați spre calea 
bună. De ce să trăiţi în inconştienţă şi să nu înregistrați decât dezordini şi murdării? De ce să 
nu încercați să lucraţi ca soarele care impregnează fără încetare universul cu lumina sa, 
căldura sa, viața sa, generozitatea sa? Încercaţi să nu vă lăsați atraşi de activităţi haotice, 
distructive, negative, pentru a învăţa cum să acţionaţi faţă de creaţie şi creaturi. Şi peste tot, 
asupra a tot ce atingeţi, peste tot pe unde mergeţi, gândiți-vă să nu lăsaţi decât urme de lumină 
şi de dragoste, pentru ca oamenii să vibreze la unison din ce în ce mai mult cu lumea divină. 


II 
Legea afinității 


Toţi cei care au studiat relațiile dintre ființa umană şi cosmos au descoperit că există 
între acestea o corespondenţă absolută. Fiecare vibrație tinde să găsească o altă vibrație 
asemănătoare cu ea pentru a fuziona cu ea, toate creaturile, prin vibraţiile lor şi prin lungimea 
lor de undă, intră în raport cu alte fiinţe, alte entități şi alte forțe în univers care posedă aceeaşi 
lungime de undă, aceleaşi vibrații. Deci, prin gândurile, sentimentele, actele sale, omul întră 
în afinitate cu regiuni, creaturi vizibile sau invizibile care posedă aceleaşi lungimi de undă şi 
le atrage. Dar cum oamenii ignoră aceste adevăruri, ei fac totul fără să se gândească şi apoi 
sunt miraţi de a se găsi în situaţii groaznice. 

Să presupunem că avem pe o masă mai multe diapazoane dintre care numai două sunt 
de lungimi egale. Dacă facem să vibreze fiecare dintre aceste diapazoane, ele vor da un sunet 
diferit, dar dacă facem să vibreze unul dintre cele două diapazoane care au aceeaşi lungime, al 
doilea, fără a fi atins, va răspunde la vibrația primului, emițând acelaşi sunet ca el. Cunoaşteţi 
toți acest fenomen, dar ceea ce nu cunoaşteţi este importanța acestei legi. Pentru că, în 
realitate, se petrec exact acelaşi lucruri între fiinţa umană şi tot ceea ce există în univers. Dacă 
vă străduiți să aveţi numai gânduri luminoase, sentimente pure, generoase, veți atrage din 
spațiu entități, elemente, care sunt în afinitate cu gândurile şi sentimentele voastre, şi astfel 
veți fi din ce în ce mai mult ajutaţi, susținuți. 

Lumina Ştiinţei inițiatice ne dă toate puterile de a crea viitorul pe care îl dorim. Şi 
dacă ştim să alimentăm în noi anumite stări interioare elevate, nimic nu va putea să ne 
împiedice să întâlnim fiinţe frumoase, luminoase, nobile, pe care dorim să le întâlnim, 

De câte ori nu vă simțiţi dezorientaţi, nefericiți! Nu mai ştiţi ce să faceți pentru a ieşi 
din această stare şi rămâneți aşa, făcându-vă griji. De ce nu încercați să mergeţi lângă fiinţe 
care vă pot ajuta? Aceste fiinţe sunt aici, peste tot, aproape de voi, şi dacă nu fac nimic pentru 
a vă ajuta, este pentru că nu ştiţi să le chemaţi. Pentru a le face să vă audă vocea, trebuie cel 
puţin să încercați să aveţi o gândire benefică, sentimente benefice, să îndepliniți un act 
dezinteresat; atunci, aceste fiinţe simțind că vibraţi pe aceeaşi frecvenţă cu ele, vor fi obligate 
să se apropie de voi pentru a vă veni în ajutor. 

Gândurile, sentimentele, actele voastre sunt cele care determină absolut natura 
elementelor, forțelor şi fiinţelor care vor fi trezite undeva în spațiu şi care, mai repede sau mai 
târziu vor sosi la voi. Această lege a afinităţii e una dintre cele mai mari legi magice şi ea 
trebuie să vă conducă întreaga viaţă. În fiecare zi, când simțiți anumite gânduri, sentimente ce 
vă traversează spuneți-vă: “lată, acest gând, acest sentiment, este obligatoriu în afinitate cu 
elemente, regiuni ale spaţiului, de o natură determinată. Dacă intru în relaţie cu ele, voi atrage 
ceva bun sau ceva rău?” Dacă vedeţi că e bun, mergeţi, dacă nu, atenţie! 

V-am mai spus: noi suntem ca nişte peşti în oceanul cosmic. Peştii trăiesc în mare, în 
oceane, şi fiecare atrage spre el elementele care corespund naturii sale, pentru a forma corpul 
său: o anumită talie, un anumit cap, mare sau alungit, o anumită coadă, anumiţi solzi, 
strălucitori, colorați, sau şterşi şi cenuşii. E la fel şi pentru noi: suntem peşti aruncaţi în 
oceanul vieţii şi devenim într-un fel sau altul după elementele pe care le-am atras pentru a 
forma diferitele noastre corpuri: fizic, astral, mental, etc. Întâlniţi, de exemplu o ființă 
handicapată în toate domeniile: aceasta vine din încarnările anterioare unde, din ignoranța sa 


sau din voința sa slabă, a atras entități şi curenţi negativi care acum o tulbură şi o țin legată. 
Alţii, din contră, au atras în încarnările lor precedente toate elementele care fac din ei acum 
ființe inteligente, capabile, frumoase, pe care toţi le iubesc şi le admiră. Vedeţi cât e de 
important să cunoaşteţi această lege a afinități şi trebuie să vă puneţi imediat pe treabă pentru 
a atrage particule de o natură aşa de luminoasă, încât totul să înceapă să se amelioreze în voi. 


III 
Legea acţiunii şi reacţiunii 


Putem studia lucrurile din multe puncte de vedere: fizic, chimic, astronomic, politic, 
financiar, etc., şi este foarte bine, dar când nu le studiem din punct de vedere magic, nu 
cunoaştem esențialul. Da, dacă nu cunoaştem cum acționează lucrurile asupra noastră, cum ne 
influențează, nu cunoaştem esențialul. Ori, totul acționează asupra noastră, tot ce trăieşte în 
natură ne influenţează: soarele, stelele, plantele, pietrele, animalele... 

Chiar şi comportamentul oamenilor este şi el magic: privirile, gesturile, cuvintele. Din 
păcate, prea puţini dintre ei sunt conştienţi de efectele care se produc: ei gesticulează, aruncă 
priviri rele, proferează cuvinte negative, fără a şti că, de fapt, cosmosul e ca un imens perete 
care le retrimite ca un ecou fiecare din manifestările lor. Dacă vă plimbaţi într-o căldare de 
munți şi începeți să strigați: “Vă iubesc”, ecoul va răspunde: “Vă iubesc... iubesc... iubesc...” 
Pentru tot din viaţa noastră e la fel: nu numai că nimic nu rămâne fără efect, dar mai mult, 
cum o arată legea ecoului, tot ceea ce faceţi revine înapoi: e ceea ce numim legea acţiunii şi 
reacţiunii. 

Dar consecinţele conduitei noastre nu se fac simţite imediat, ele ating mai întâi alte 
persoane, părinţii, prietenii şi uneori chiar ființe foarte îndepărtate, pe care nu le cunoaştem şi 
care recepționează undele emise de gândurile, sentimentele, actele noastre. 

Voi lua acum un alt exemplu: o experienţă care a fost făcută de fizicianul Graversande. 
Se suspendă alăturat o serie de bile ce se ating unele de altele. La o extremitate a rândului, 
depărtăm prima bilă şi apoi o lăsăm să cadă: ea va lovi imediat a doua bilă. Dar în acel 
moment se va petrece ceva de mirare: toate bilele vor rămâne imobile cu excepția ultimei, 
care se îndepărtează cu un anumit unghi din poziția sa inițială. lată un fapt de o importanță 
considerabilă: ultima bilă din serie e cea care suportă consecințele şocului, în timp ce celelalte 
bile acționează ca simpli transmiţători. 

Dacă vom reflecta asupra acestei legi, vom găsi un mare număr de aplicaţii în 
existența noastră. Fiecare ţară, fiecare societate reprezintă un sistem de bile legate între ele; 
dacă unul dintre membrii săi comite o crimă, care e bila ce se va depărta, adică va plăti 
greşeala? Ultima bilă din seriea căreia îi aparţine această societate. Dar ignorăm tot timpul 
cine va fi această ultimă bilă. 

Înţelegeți acum natura legăturii care există între oameni. Credeţi că puteţi face un 
anumit lucru fără consecinţe pentru voi înşivă. Da, poate pentru moment, dar alții vor fi atinşi, 
ei reprezintă ultima bilă din serie. E adevărat pentru bine, ca şi pentru rău. Prima bilă poate să 
spună: “Am lovit vecina mea şi nu s-a întâmplat nimic.” Da, aparent, nu s-a produs nimic, dar 
ea nu ştie că ultima bilă din serie a fost atinsă. 

ŞI aceasta nu e totul. Pentru că ultima bilă care a suportat şocul se îndepărtează şi 
recade şi se produce acelaşi fenomen în sens invers, noi vibrații se propagă din aproape în 
aproape şi acum prima bilă din serie e cea care se îndepărtează şi recade. Ea suportă deci 
şocul reacţiunii. 

Aceasta semnifică că nefericirile noastre provin din greşelile pe care le-am făcut în 
trecut sau chiar în viețile anterioare; suportăm acum reacţiunea. Cel ce are timp să studieze şi 
să verifice va recunoaşte adevărul acestei legi. 

Vreţi să fiți iubit? lubiţi, e foarte simplu. Cel ce iubeşte provoacă aceleaşi forţe în 
univers şi aceste forţe vor reveni într-o zi la el. Chiar dacă vrea să scape, nu v-a putea, toată 
lumea îl v-a iubi. Sunt, dacă vreți, aceleaşi legi ca în agricultură. Da, putem spune că 
agricultura se bazează pe legea acţiunii şi reacţiunii: recoltăm ceea ce semănăm. Aţi semănat 

un grăunte de grâu şi recoltaţi zece. Vedeţi, totul vine amplificat. Atunci, de acum înainte, fiți 
atenți, nu numai la tot ceea ce faceţi, dar şi la gândurile, sentimentele, dorințele voastre, 
pentru că dacă încep prin a face rău altora, într-o zi voi veţi fi loviți la rândul vostru. 


Cap XII MÂNA 


Totul trece şi se transmite prin mâini şi asupra a tot ce atingeți lăsați urme pe care voi 
singuri le imprimaţi. Faptul că se poate ca după amprentele digitale să se descopere identitatea 
unei anumite persoane, şi că în întreaga umanitate nu există două amprente identice dovedeşte 
că mâna e capabilă să exprime caracterul unic al unei ființe. Tot ceea ce trece prin mâinile 
voastre, fluidele voastre, emanaţiile voastre, se impregnează cu chintesenţa ființei voastre. Un 
adevărat medium, un adevărat clarvăzător poate, plecând de la un obiect pe care l-aţi atins, să 
cunoască calitățile voastre, defectele voastre, starea voastră de sănătate, evenimentele vieții 
voastre actuale şi ale vieții voastre trecute. 

Lăsaţi deci amprente pe toate obiectele pe care le atingeţi. Când dăruiți un obiect 
cuiva, odată cu acel obiect daţi şi ceva din voi înşivă, şi dacă nu trăiţi o viață convenabilă, el 
va transmite undele negative pe care le-aţi introdus în el. Chiar dacă acel cadou e un obiect 
magnific şi de mare preţ, el nu va face nici un bine celui căruia l-ați dăruit. Pentru că nu e 
suficient a dori să facem o plăcere cuiva pentru a-i face şi un bine. Pentru a face bine, trebuie 
ca nu numai inima, dar şi intelectul şi corpul fizic, prin emanaţiile lor pure şi luminoase, să 
realizeze acel bine. Dacă nu, dați ceva bun, dar învelit de miasme. 

Mâinile noastre sunt ca nişte antene care au posibilitatea de a atrage şi de a recepționa 
curenţi de energie din oceanul cosmic în care suntem scufundați. Şi dacă nu captăm decât 
foarte slab aceşti curenţi, e pentru că conştiinţa noastră e în altă parte sau e adormită. Magii 
ştiu să se folosească de mâinile lor pentru a primi forțe sau de a le proiecta, pentru a le reține 
sau a le orienta, pentru a le amplifica sau a le diminua... Se spune în Vechiul Testament că 
atunci când Moise ridica mâna în timpul bătăliilor, poporul său obținea victoria. Pentru că 
Moise cunoştea puterile mâinii, el proiecta forţe şi atrăgea entități care veneau să-i ajute pe 
războinici; şi când bătălia se prelungea şi el începea să obosească, veneau alți bărbaţi să-i 
susțină braţul. 

Dacă putem utiliza puterea mâinii pentru ostilităţi, de ce să nu o utilizăm pentru a crea 
dragoste şi armonie? Când unii sunt pe cale de a se masacra, ridicați mâna şi ei vor arunca 
armele pentru a se îmbrăţişa. Ei nu vor mai vrea să se bată, pentru că vor recepționa undele 
benefice pe care le trimiteţi. 

Doar cel ce ştie cum să țină mâna pentru a primi forţe şi a le proiecta asupra lui însuşi 
şi asupra altora pentru a echilibra, a curăța, a hrăni, a anima, devine un fiu al lui Dumnezeu. 

Importanţa mâinii apare în particular în viața cotidiană, pentru că ea serveşte ca mijloc 
de comunicare între fiinţe. Când oamenii se întâlnesc sau se despart, ce fac ei? Ei ridică 
braţul, pentru a saluta, sau îşi strâng mâna. De aceea, trebuie să fiţi vigilenţi asupra a ceea ce 
dați cu mâna. Dacă o faceți pentru a saluta, e pentru a face bine, e pentru a da ceva. Cel ce nu 
ştie să dea nimic arată cât de sărac şi mizerabil este. 

Evident, pentru mulţi, o strângere de mână sau un salut al mâinii nu sunt decât semne 
convenţionale, şi în acest caz, ar fi mai bine să se abțină. Dacă salutăm distant, rămânând 
închişi, e inutil. Dar pentru cei care au conştiinţa trează, e un gest formidabil de semnificativ 
şi operant prin care poate încuraja, consola, umple de viaţă creaturile, prin care le poate da 
multă dragoste. Un salut trebuie să fie o adevărată comuniune, să fie puternic, armonios, viu. 

Dar mâna nu e numai un mijloc de a intra în relaţie cu fiinţe umane, ea e de asemenea 
un mijloc de a intra în relație cu natura. Când un adevărat mag deschide uşa sa, dimineaţa, el 
salută toată natura, arborii, cerul, soarele... El ridică mâna şi spune bună ziua întregii creaţii. 
Poate vă întrebaţi la ce serveşte acest lucru... Ei bine, pentru a se lega de îndată la sursa vieții. 
Da, pentru că natura vă răspunde. Când mă apropii de un lac, de un minte, de o pădure, le 
salut şi le vorbesc. Şi de câte ori, dimineaţa, ies în grădina mea, salut toată natura şi îngerii 
celor patru elemente, îngerul aerului, al pământului, al apei şi al focului, şi chiar gnomii, 


ondinele, syfele, salamandrele. Atunci, îi văd, cântă, dansează, sunt mulţumiţi. Şi arborilor, 
pietrelor, vântului le spun de asemenea: “Salut! Salut!” 

Încercaţi să faceţi şi voi la fel, şi veţi simți în interior că ceva se echilibrează, se 
armonizează, şi multe obscurităţi şi lucruri neînţelese vă părăsesc, foarte simplu, pentru că v- 
ați decis să salutaţi natura vie şi creaturile care o locuiesc. În ziua în care veţi şti să întreţineţi 
aceste legături vii cu întreaga natură, veți simţi adevărata viață intrând în voi. 

Mâna e un instrument magic. Tot ceea ce fac oamenii în prezent cu ea e nimic în 
comparaţie cu ceea ce ar putea face. Prin mâini, omul ajunge la tot ce posedă şi tot viitorul său 
este încă în mâinile lui. Mâna e o fiinţă vie, ea are creierul său, sistemul său nervos, stomacul 
său. Da, la fel cum universul se reflectă în diferitele organe ale corpului nostru, organele 
corpului nostru se reflectă în mână. Faţă de corpul nostru, mâna are aceleaşi relaţii pe care la 
are corpul nostru faţă de univers. 


CAP XIII PRIVIREA 


Ochii ne permit să percepem lumina, culorile şi formele, aşa cum urechile ne permit să 
percepem sunetele. Urechile sunt organe pasive, receptive. Dar spre deosebire de urechi, ochii 
pot deveni emisivi, activi, pentru că prin privirea sa omul vorbeşte, sugerează, influenţează, 
comandă. Astfel putem plasa privirea în categoria gesturilor şi, ca şi gesturile, ea trebuie 
stăpânită, educată, pentru a nu produce decât efecte benefice. 

Prima regulă este de a nu privi oamenii fix pentru a ne impune lor, nu avem acest 
drept. Dar nu e bine nici să-i privim pasiv, cu ochi neexpresivi, pentru că ei se vor simți 
demagnetizaţi, vampirizați. Da, vampirismul există sub tot felul de forme: gesturi, cuvinte, 
privire... Anumite persoane sunt atât de dezvoltate în vampirism, conştient sau inconştient, 
încât prin privirea lor aspiră întreaga voastră vitalitate. Am constatat-o adesea. Există oameni 
a căror privire nu îmi place să o întâlnesc, pentru că ei paralizează energiile mele, simt o 
senzaţie de toropire ce mă năpădeşte, şi nu pot face nimic pentru ei. În timp ce alţii, care au o 
privire vie, îmi dau ceva privindu-mă, şi eu pot atunci să le dau mai mult. 

Trebuie să vă gândiţi să observați şi să supravegheați expresia ochilor, întrebându-vă: 
“Oare dau sau primesc?” E bine să dai şi nu e deloc rău a primi în schimb, pentru că e 
important să facem schimburi. Avem dorinţa de a fura celui care nu încetează să tot ia, pentru 
că e ca un hoţ, în timp ce suntem atraşi de cel care ştie să dea, să strălucească, pentru că 
practică cea mai înaltă magie. 

Trebuie deci să-i priviţi pe ceilalți cu dragoste, dar fără insistență, într-un fel în care îi 
lăsaţi liberi. Nu încercaţi să-i obligați să răspundă la privirile voastre şi să se manifeste 
conform dorințelor voastre. Pentru că cel ce primeşte o astfel de proiecție a voinţei voastre se 
simte deranjat, violentat, şi nimic nu-l mai poate face să se deschidă către voi. El rămâne 
insensibil la toate manevrele voastre. Secretul pentru a-i câştiga pe ceilalți este dragostea 
dezinteresată, care nu încearcă niciodată să pună mâna pe sufletul sau inima lor prin violență. 

Astrologii vă vor spune că oamenii au o anumită privire după planeta care domină în 
tema lor. Dacă este Luna, au o privire vagă şi visătoare, arătând că sunt cu capul în nori. Dacă 
e Mercur, ochii lor cercetează peste tot, şi descoperă câteodată... ceea ce se găseşte în 
buzunarele voastre! Venusienii vă trimit o privire languroasă şi vă aruncă ocheade pentru a vă 
atrage. Marţienii vă fixează cu un aer sfidător ca şi cum v-ar spune: “Atenţie, sunt gata să lupt 
cu dumneavoastră!” Jupiterienii vă înconjoară cu priviri protectoare care semnifică: “Bazaţi- 
vă pe mine, pot să vă ajut, cunosc persoane importante, le voi vorbi de dumneavoastră.” 
Privirea saturnienilor e plină de bănuieli, vă examinează cu neîncredere, pentru că ei cred că 
aveţi de gând să le faceţi un rău. Soarele vă priveşte deschis, cu o mare limpezime. 

Cum trebuie să ne privim? În tot cazul, nu în maniera lui Saturn care aruncă priviri 
bănuitoare. Îmi veţi obiecta că dacă nu ne îndoim un pic, vom fi înşelaţi şi jecmăniţi. E 
adevărat, dar dacă veți rămâne de acum înainte neîncrezător, veţi crea aceeaşi stare de spirit în 
alții şi traiul nu vă va fi mai uşor. 

În majoritatea cazurilor, când oamenii se întâlnesc unii cu alții pe stradă sau în altă 
parte, ei se privesc cu indiferență, ca nişte străini sau chiar ca nişte inamici. Dacă nu au nici 
un interes să atragă atenţia cuiva, ei nu se gândesc să-şi arunce priviri de bunătate, de lumină, 
care ar putea ajuta. Cu toate acestea, când cineva e scufundat în îndoială, durere, disperare, 
aveți, prin intermediul privirii voastre, posibilitatea de a-i da curaj. Peste tot, pe străzi, în 
trenuri, autobuze, metrou, întâlniți mulți oameni pe care puteți să-i ajutați cu priviri bune şi cu 
gânduri pozitive pentru a-i susține. Pe moment, nu îşi vor da seama de ce faceți pentru ei, dar 
sufletul lor şi entitățile spirituale care locuiesc în ei vor şti să primească ceea ce le trimiteţi, şi 
astfel starea lor se va îmbunătăţi. 


Câteodată, vă simțiți subit fericit, dilatat, fără a şti pentru ce. Totuşi, e foarte simplu. 
Nu vi s-a întâmplat niciodată, mergând pe stradă, să întâlniți pe cineva pe care l-ați plăcut şi 
căruia 1-aţi trimis în trecere un gând, un sentiment de iubire sincer? Această persoană nici 
măcar nu v-a văzut, dar ea a primit ce i-aţi trimis şi fără îndoială s-a simțit înbogățită. Ei bine, 
atunci când sunteți subit fericit, e pentru că un locuitor al lumii invizibile, trecând pe lângă 
voi, v-a privit şi v-a lansat o rază de iubire care a atins inima voastră. 

Da, în lumea invizibilă există fiinţe care vă îndrăgesc şi când vă întâlnesc, ele vă 
aruncă o privire bună. Dar se poate să întâlniți un inamic, şi în acel moment vă veţi simţi 
brusc rănit, lovit. Peste tot pe pământ, mulţimi de oameni se întâlnesc, se amestecă şi fac 
schimburi între ei. Este la fel şi în lumea invizibilă: aici, deasemenea, ne mişcăm în mijlocul 
unei mulțimi de ființe; unele ne trimit unde benefice, altele curenți nocivi, şi astfel se explică 
multe din stările noastre. Puterea privirii e imensă şi se întâmplă ca unele persoane să se 
îmbolnăvească pentru că, fie că în lumea vizibilă, fie că în lumea invizibilă, fiinţe care nu le 
iubesc le-au privit cu răutate. 

Trebuie să ne purtăm în aşa fel încât să nu privim urât orice ar fi. Pe pământ, oamenii 
se fulgeră fără încetare cu priviri ostile. Mulţumiţi că pe pământ legile sunt mai puţin severe 
decât în Împărăţia lui Dumnezeu, pentru că dacă un locuitor al Împărăției lui Dumnezeu îşi 
permite o singură privire ostilă, va fi imediat alungat şi va trebui să coboare şi să rătăcească în 
regiunile inferioare. Desigur, noi toți am fost expediați pe pământ pentru că am aruncat măcar 
o privire rea! Ni s-a închis în nas poarta Paradisului şi am căzut într-un loc unde aceste greşeli 
sunt comise în mod cotidian. De altfel, războiul este una din consecințele privirilor pe care 
oamenii nu încetează să şi le arunce unii altora. 

Trebuie să ne apropiem de alte ființe uitându-ne la ele cu dragoste spirituală, ca 
soarele, care privindu-ne în fiecare zi, ne trimite unde de viaţă. Soarele e o imagine a lui 
Dumnezeu, cea mai frumoasă, cea mai sublimă. În fiecare zi trebuie să ne prezentăm în faţa 
lui Dumnezeu pentru a-L contempla şi a încerca să atragem o privire a ochilor Lui. O singură 
privire de-a lui Dumnezeu poate să ne transforme, şi nu o vom mai uita niciodată. De aceea 
trebuie să lucrăm mult timp în a ne apropia de Dumnezeu, pentru a obţine ca El să ne arunce o 
privire. 


Viaţa spirituală începe prin educarea privirii. Evident, cuvântul privire este aici 
simbolic. Totul poate fi exprimat prin acest cuvânt: privirea e o proiectare de forțe, de energii 
benefice sau malefice, tenebroase sau luminoase. Astrologia a înţeles bine importanţa privirii. 
Studiați-o şi veţi vedea că ea se explică pe de-antregul prin privire: o planetă într-o temă 
aruncă o proastă privire la o alta şi aceasta atrage pentru persoana respectivă anumite condiții 
dificile din care ea nu poate ieşi decât cu mare suferință; pentru că “privirile” pe care astrele şi 
le aruncă se cristalizează în planul fizic, şi cum planul fizic opune o mare rezistență, nu putem 
să le modificăm foarte uşor. 

Pentru a neutraliza influențele proaste ale planetelor, trebuie să începem prin a învăța 
să privim cu bunătate toată creația, de la pietre, plante, la stele... Pentru că atunci Cerul însuşi 
ne va arunca priviri favorabile, neutralizând tot ceea ce am primit de la duşmanii noştri din 
planurile fizic, astral, mental, pe timpul tuturor încarnărilor. 

Privirea e punctul de plecare a multor lucruri în viață. Dragostea, accidentele încep cu 


o privire. Un bărbat a văzut o femeie, i-a aruncat o anumită privire şi ea s-a îndrăgostit de el; 
înlănțuirea tuturor evenimentelor care vor urma provin din această privire. La fel, cel ce 
priveşte urât declanşează dezordini şi conflicte. 

Studiați această problemă în viața voastră familiară, în viața socială, şi veţi vedea că 
multe lucruri depind de maniera în care ființele se privesc unele pe altele. A se privi, e o 
întreagă ştiinţă; nu s-a studiat încă suficient influenţa privirii asupra destinului omului. Nu 
spuneţi că e un detaliu fără importanţă. Totul este în privire, pentru că e o sinteză a ființei, şi 
în plus, imprimă o pecete peste tot unde se pune. Pentru a vă schimba privirea, trebuie să vă 
schimbaţi toată existența, felul vostru a gândi, de a simţi, de a acționa, pentru că prin 
intermediul privirii se manifestă tot caracterul şi temperamentul unei ființe, toate calitățile şi 
defectele sale care se revarsă asupra altor fiinţe sau lasă o amprentă asupra obiectelor. Privirea 
e de o foarte mare importanţă, de aceea astrologia nu se înşeală definind horoscopul unui om 
ca o sinteză a privirilor pe care le-au aruncat astrele la naşterea sa. 


Când sunteți furios pe cineva, aveţi tendința de a-i arunca priviri rele. Aveţi grijă, nu 
trebuie niciodată să aruncaţi priviri ostile; în astfel de momente, închideți mai bine ochii şi 
transformați forţa ce acționează în voi. Dacă aruncaţi priviri rele, veţi proiecta o forță care va 
începe să acționeze fără voia voastră, şi care se va întoarce într-o zi împotriva voastră. 

Încercaţi de asemenea să nu ţineţi prea mult ochii plecaţi, pentru că vă legaţi astfel de 
puterile subterane. Ridicaţi-vă privirea din când în când spre cer, pentru a vă detaşa. Desigur, 
nu e bine să priviți prea mult nici în sus. Şi dacă vorbiţi cu cineva privindu-l, nu vă îndreptați 
brusc privirea spre sol; nu e bine. Când vreţi să ştiţi ce e pe cale să facă cineva care e în 
apropierea voastră, întoarceți fără grabă capul spre el; nu vă mulțumiți să-i aruncați o privire 
ca de verificare, e un obicei rău care dovedeşte că vă lipseşte sinceritatea, francheţea. În 
timpul unei conversații, nu trebuie să ascundeți ochii, pentru că acest gest pune o barieră între 
lumea exterioară şi privirea interioară. 


Va veni o zi când oamenii se vor privi aşa cum îi priveşte Dumnezeu. Nu vor mai avea 
gânduri rele unii față de alţii şi fiecare va exprima liber dragostea şi surâsul său prin 
intermediul ochilor. Privirea este limbajul lui Dumnezeu. Dumnezeu şi îngerii vorbesc prin 
intermediul privirii. În Cer, nimeni nu are timp să se oprească pentru a vă vorbi: îngerii 
parcurg spaţiul cu o mare viteză, superioară celei a luminii, iar în trecere vă aruncă o privire 
de care vă veţi aduce aminte o eternitate şi care vă va vindeca, vă va ilumina, vă va salva. 
Nimic de pe lume nu se poate compara cu aşa o privire. E adevăratul limbaj al Cerului. 

În viitor, oamenii nu îşi vor vorbi decât prin ochi, pentru că gura nu e capabilă să 
exprime toate sentimentele subtile. Imaginați-vă că, trecând pe stradă, întâlniți anumite 
persoane care vă aruncă fiecare o privire pură, sinceră, luminoasă. Veţi avea impresia că 
intrați în Împărăţia lui Dumnezeu. Dacă sunteţi dezdădejduit, veţi fi imediat vindecat, 
reactivat, de aceste priviri pline de încredere. Experienţa deja v-a învăţat care este puterea 
privirii. E păcat că ați făcut numai experienţe cu priviri care v-au tulburat sau v-au rănit. 

Să ne oprim acum câteva minute şi fiecare dintre voi să încerce să trimită tuturor 
ființelor de pe pământ priviri de lumină şi de dragoste... 

Cel care nu e stăpânul privirii sale nu poate fi acceptat într-o Şcoală iniţiatică. Dacă 
declanşați zilnic inconştient forțe negative, cum speraţi să primiţi cele mai mari revelații din 
Cer? Adevăraţii discipoli ai Ştiinţei divine ştiu să trimită privirea şi salutul lor fiinţelor 
luminoase ale lumii invizibile. Ei ştiu să-şi trimită în fiecare zi salutul lor acestor fiinţe şi să-l 
primească pe al lor în schimb; ei se simt astfel din ce în ce mai întăriți şi iluminati. 


Cap XIV PUTEREA MAGICĂ A ÎNCREDERII 

Bănuielile, neîncrederea, îndoiala sunt forţe distructive. Eu nu spun că nu trebuie să 
fiți niciodată neîncrezători sau să aveţi îndoieli, nu, orbirea nu e un sfat. Dar vreau să vă atrag 
atenţia asupra forţelor negative pe care ființa umană le declanşează şi le proiectează la rândul 
său, întreținând în ea neîncrederea şi bănuiala. 

Când bănuiţi pe cineva, fără a vă da seama, îl împingeți să facă ceea ce bănuiţi. Un soț, 
de exemplu, o bănuieşte pe soţia sa că a fost în braţele unuia sau altuia şi o acuză că a fost 
infidelă. În realitate, nu e adevărat, ea protestează, se justifică, dar degeaba, soțul e de o 
gelozie maladivă şi o interoghează fără încetare asupra celui mai mic gest, îi face scene. Ce se 
petrece după un timp? Această femeie, care a vrut să rămână fidelă soţului ei, ajunge să-l 
înşele şi ea e prima care se miră, nu înțelege cum a ajuns să fie antrenată să comită un adulter. 
E foarte simplu: soțul ei a împins-o: da, prin acuzaţiile sale, el a creat condiții favorabile, a 
sugestionat-o în planul astral, şi săraca, a sfârşit prin a comite acest lucru. Cu toate acestea, ea 
era cinstită, voia să reziste... Atunci vedeţi cum aceşti nefericiți soți provoacă chiar căderea 
propriilor lor soţii! Şi e la fel pentru un bărbat care, forțat să asculte reproşurile soției lui că o 
înşeală, sfârşeşte prin a o face. Doar este necesar ca cuvintele să corespundă realității! Câte 
tragedii şi drame au ca origine îndoiala, bănuielile şi lipsa de încredere! 

Deci, femeile, bărbaţii sunt creatorii inconştienţi ai binelui şi răului. De ce e atât de 
greu să înţeleagă această lege psihologică şi magică? Şi asta nu e totul. Cum v-am spus de mai 
multe ori, trebuie să ţinem cont de faptul că ființa umană posedă două naturi: o natură 
superioară şi o natură inferioară, şi efectele pe care le produceţi asupra unei fiinţe depind deci 
de forțele pe care le treziți în una sau alta din aceste două naturi. Atunci când nu încetați să 
emiteți bănuieli asupra cuiva, vă legaţi de natura sa inferioară, şi nu numai că o întăriți, dar 
primiți de la ea curenţi, şi într-o zi veţi avea aceleaşi defecte şi slăbiciuni ca şi cel asupra 
căruia ați fost pornit. Dacă vă ocupați continuu de defectele altora, deschideţi în voi înşivă o 
poartă pentru a le lăsa să intre şi prin această manieră de a acționa vă întârziați propria 
evoluție. 

Când nu aveţi în cap decât viciile şi crimele oamenilor, atrageți toate entitățile rele 
care sunt acolo, la adversarul vostru, vecinul vostru, sau la membrii familiei voastre; atunci nu 
vă miraţi dacă într-o zi vă veți simți degradat. E un fenomen magic, e foarte simplu. Şi 
contrariul e valabil, de asemenea. Dacă vă veţi decide să nu vă mai gândiţi la defectele cuiva, 
ci să vă legaţi de virtuțile sale, de spiritul său, fie că o ştie, fie că nu, se vor stabili legături şi 
curenți între el şi voi, şi într-o zi veți ajunge să aveți calitățile sale. Când vom cunoaşte 
această lege mare a schimburilor, a osmozei, a fuziunii, vom înţelege că trebuie să încetăm să 
ne legăm de slăbiciunile altora, şi din contră, va trebui să căutăm ființe foarte evoluate pentru 
a avea schimburi cu ele. Astfel lucrează cei ce sunt inteligenţi. Ceilalţi, care sunt biete creaturi 
slabe, mizerabile, stupide, nu se înverşunează decât asupra defectelor altora, asupra urâţeniei 
altora, fără a şti ce îi aşteaptă. 

Trebuie să încetați să mai trăiţi cu îndoieli, bănuieli. Vă imaginați că eu trăiesc cu 
îndoieli? Nu, de la început eu lucrez cu certitudine şi încredere, le dau credit oamenilor. Eu 
ştiu că mulți oameni sunt handicapaţi pentru că destinul li se împotriveşte, dar ştiu că, dacă le 
dau un mic capital, simbolic vorbind, ei vor putea să-şi deschidă un mic butic şi să câştige 
atâți bani încât să-mi dea după aceea înapoi acest capital, iar apoi vor putea chiar să-i ajute pe 
alții. Deci, şi ei vor putea să le dea credit altora pentru ca să se poată redresa şi ieşi din 
dificultăţi. Dacă Dumnezeu nu ar da credite oamenilor, nici unul dintre ei nu ar putea subzista. 
Şi eu, mă străduiesc să acţionez ca şi Dumnezeu. Mulţi oameni au venit după mine, eu 
vedeam că sunt doar bieți oameni cumsecade, dar le-am acordat încredere; unii au lucrat, au 
învăţat, şi acum îmi dau înapoi din ceea ce le-am dat. Dacă nu le-aş fi dat credit, bieţii de ei, s- 
ar fi chinuit etern. 

Fără încredere, nimic nu poate să meargă. Chiar când mergeţi cu maşina voastră, 
sunteți obligați să aveţi încredere în toți ceilalți conducători care sunt pe şosea. Dacă vă 
gândiţi fără încetare: “O, acesta nu ştie să conducă! Acesta mă va lovi!...” veți fi tulburat şi 
voi veţi fi cei care vă veţi arunca peste ei. Încrederea e absolut necesară pentru ca totul să 
funcționeze. Dacă voi credeți că, atunci când privesc anumite persoane, eu nu văd slăbiciunile 


care sunt acolo, marcate pe feţele lor, vă înşelaţi! Să presupunem însă că eu nu am nici intuiție 
nici clarviziune, că nu am studiat figzionomia şi nu vă voi spune ceea ce văd. De altfel, nu o 
spun niciodată, acestea le țin pentru mine. Eu dau credit la toată lumea, acesta e secretul meu. 
Graţie acestei încrederi, am reuşit să fac ceva. Dar nimeni nu vrea să mă imite. Nu vreţi să 
înțelegeți că încrederea trezeşte tot ceea ce e divin la alţii. 

Când aveţi încredere în cineva, chiar dacă e beţiv, vicios, slab, această încredere pe 
care o manifestații îl împinge să se amelioreze pentru a vă arăta că nu v-aţi înşelat asupra 
nobleții sale. Chiar şi un criminal căruia îi arătați încredere va reuşi să se transforme. 
Încrederea dezarmează ființele, dar voi nu vreţi să-i studiaţi puterea. Evident, din timp în 
timp, din cauza încrederii voastre, veți avea câteva surprize... Sunt riscurile meseriei! Dar în 
comparație cu lucrurile bune pe care le-aţi primit, nu merită pentru acestea să nu aveţi 
încredere. Într-o ladă de pere sau fructe sunt totdeauna câteva care sunt stricate, şi pentru 
aceasta merită să aruncăm toată lada? Printre cei cărora le-am arătat încredere, sunt unii care 
mi-au făcut mult rău. Da, dar sunt şi mai mulţi care sunt aici pentru a-mi reda încrederea 
însutit. 

Toţi cei care nu au înţeles rolul magic al încrederii sunt prudenți, închişi, rezervaţi, 
bănuitori, şi trec ca inteligenți. Evident, nimeni nu-i va muşca, poate, dar nimeni nu-i va iubi. 
Atunci, nu merită să fii puțin muşcat, împuns, dar pentru a avea în final întreaga lume de 
partea ta? Poate că unii nu vor fi la înălțimea încrederii voastre şi vă vor trăda... Cui o 
spuneţi? Dar sub pretextul că unii oameni sunt slabi, egoişti, necinstiți, ingrați, trebuie să-i 
disprețuim şi să-i rejectăm pe toți ceilalți, definitiv? Ei nu, nu e o filozofie bună. 

Dacă oamenii ar cunoaşte legile magice, în ciuda nenorocirilor, în ciuda accidentelor, 
în ciuda răutăților şi trădărilor, ei ar continua să aibă încredere, să-i lumineze pe alții, să-i 
ajute, să le deschidă comorile întregii naturi. Pentru că, într-o zi, toate creaturile care le-au 
făcut rău vor plânge cu lacrimi amare dându-și seama că erau pe cale să masacreze pe cel mai 
mare binefăcător al lor. Da, atunci când se vor vedea cât de josnice au fost, nu vor mai şti 
unde să se ascundă pentru a plânge. Când am înţeles acestea, am ales încrederea, dragostea şi 
răbdarea, iar pe toţi acei care nu se gândesc decât cum să-mi sape mormântul încec să-i suport 
şi continui să le dau tot ceea ce am mai bun. 

În realitate, nu există o ființă mai crudă decât un Iniţiat, pentru că el a găsit cea mai 
teribilă răzbunare. El îşi spune: “Toţi ceilalți se răzbună cu critici, acuzaţii, arme, dar acestea 
nu sunt eficace. Nu te răzbuni cu adevărat pe inamicii tăi căutând să le faci rău, ci continuând 
să-i luminezi, să-i hrăneşti, pentru că într-o zi, când vor înţelege că au fost mârşavi şi ingrați, 
nu vor mai şti cum să se scuze şi să-şi repare greşelile.” 

Eu am decis o dată pentru totdeauna să nu mă ocup de ceea ce fac oamenii. Mă 
gândesc că alții, cei ce i-au trimis pe pământ au ştiut ce trebuie făcut cu ei. Eu nu sunt un 
judecător şi îmi fac numai treaba mea. Voi, dacă vreți, ocupaţi-vă de tot ceea ce e inferior şi 
negativ în alţii, şi veţi vedea rezultatele! În acest timp, eu mă ocup de ființa voastră 
superioară, de Divinitatea care e în voi: vreau să o eliberez, să o hrănesc şi astfel voi câştiga 
într-o zi întreg Cerul. Da, am o întreagă ştiinţă în cap. Dacă nu o aveam, aş fi făcut şi eu la fel 
ca toată lumea. Dar graţie cunoştinţelor mele, graţie acestei lumini pe care mi-a dat-o 
Dumnezeu, încerc să beneficiez de tot ce există mai minunat. De ce nu v-aţi decide să faceți 
ca mine? 


Cap XV MAGIA VERITABILĂ: DRAGOSTEA 


Dragostea a fost cea care a învăţat pe oameni magia. Atunci când iubiți pe cineva, 
proiectaţi asupra lui gândurile voastre, dorințele voastre, încercaţi să penetraţi în inima sa, în 
capul său; astfel acţionaţi asupra lui, şi după calitatea şi forța dragostei voastre, faceți ravagii 
sau creaţi în el Împărăţia lui Dumnezeu. De ce credeţi că femeile, tocmai, sunt cele mai mari 
magiciene? Pentru că pe parcursul secolelor au fost mai mult persecutate de societatea în care 
trăiau: erau supravegheate, încuiate, nu puteau să-şi exprime dorințele, sentimentele; atunci, 

ele au descoperit mijloace ocolitoare pentru a exprima ceea ce doreau. Aceste mijloacele sunt 
gesturile, vocea, privirea, surâsul, parfumurile. Astfel au devenit magiciene, maestre în 
farmece. 

Da, dragostea este mama magiei, şi dacă unii sunt scandalizați de aceste cuvinte, nu au 
decât să analizeze lucrurile. Dacă se observă un pic cum acționează atunci când sunt 
îndrăgostiți, vor vedea că, inconştient deja, ei fac magie: se concentrează tot timpul asupra 
celui sau celei pe care îl (o) iubesc pentru a-i capta atenţia şi a-l (0) atrage, aleg condițiile, 
situaţiile, care le permit să-l (0) seducă sau chiar să-l (o) prindă în capcană... Mai mult, alţii au 
mers mai departe: ei au utilizat puterile gândului, ale cuvintelor şi, prin incantaţii, conjuraţii 
au făcut apel la entitățile lumii invizibile şi la puterile astrelor. A ieşit o întreagă “ştiinţă” şi un 
întreg ritual care s-a transmis din secol în secol, din ţară în ţară. 

Magia nu e nimic altceva decât expresia unei iubiri care se cere împlinită. Apoi, s-a 
extins şi în alte domenii. După ce a fost în serviciul lui Venus, ea s-a pus în cel a lui Marte, 
Jupiter, etc. O persoană care se simte ofensată, rănită, vrea să se răzbune pe un duşman şi, în 
loc să ia o armă pentru a se debarasa de el, ea recurge la magie, o altă formă de magie cu alte 
invocaţii, alte obiecte, alte ritualuri. Sau, devorată de ambiţie, ea se serveşte de magie pentru a 
obţine puteri sau locuri pe care le doreşte, eliminând concurenţii săi. Atunci, vedeţi, există tot 
felul de magii, dar prima magie a fost acea a lui Venus, dragostea a fost cea care a inventat 
toate celelalte magii. 

Când vedem cum înțeleg unii dragostea, cum se manifestă, ce metode folosesc, ne 
dăm seama că sunt pe cale de a se amesteca inconştient în magia neagră. Nu avem dreptul de 
a face tot posibilul pentru a seduce pe cineva, a vrea să ne impunem lui, a exercita o violență 
asupra lui. Dar când dragostea pune stăpânire pe anumite persoane, ele nu se interesează să 
ştie dacă acel sau acea pe care-i iubesc le împărtăşesc sentimentele, ele vor să fie iubite cu 
orice preț şi, în acel moment sunt capabile de orice, chiar de vrăji. Dar vă previn, nu faceți 
niciodată asta. De ce? 

Să presupunem că prin conjuraţii şi formule magice, ajungeţi să forțați o fiinţă - bărbat 
sau femeie - să vă iubească, şi astfel să devină îndrăgostită pînă peste cap de voi: când vă va 
îmbrăţişa şi vă va da ceea ce doriţi, Infernul vi le v-a da pe acestea. Pentru că să nu credeți că 
spiritele invocate prin formulele voastre magice care au venit şi s-au instalat în acea ființă 
pentru a satisface dorințele voastre sunt spiritele cel mai luminoase. Nu, acestea sunt entități 
tenebroase care vor să intre în voi şi să vă ia forțele. Dacă ați putea să le vedeți, vi s-ar ridica 
părul în cap, aţi implora Cerul să vă elibereze. Practicile magice sunt cea mai rea metodă de a 
obține dragostea cuiva. Veţi avea poate în planul fizic ceea ce doriţi, dar veţi bea de pe buzele 
lui (ei) o otravă care se va infiltra până în sufletul vostru. 

Trebuie să înțelegeți că există în bărbați şi femei un element mai subtil cu ajutorul 
căruia trebuie să vă conduceţi relaţiile. Astfel veţi deveni mai larg, metodele pe care le veți 
folosi în privinţa ființei pe care o iubiți vor deveni mai inteligente, mai delicate, şi această 
ființă va începe să se ataşeze mai mult mai mult de voi pentru că va vedea că raționaţi, că nu o 
violentaţi, că poate avea înceredere în voi. Când va dispărea teama de nu a captura cea ce 
râvniți, veţi înceta să mai fiți tensionat, grosier, vidicativ, şi veți vedea mai clar pentru a găsi 
soluţii problemelor care vi se pun. 

Să presupunem chiar că soţul sau soția nu vă mai iubesc. Spuneţi-vă atunci că acel 
suflet este liber, că el nu va fi cu voi etern, că înainte de voi ea (el) a iubit deja sute de soţi 
(soţii), şi va mai iubi şi după voi. De ce să vă spargeţi capul dacă nu vă mai iubeşte? Şi voi, 
iubiți tot timpul?... L-aţi iubit de la creaţia lumii? Nu. Ei bine, staţi liniştiţi, şi să ştiţi că e 
injust să ceri totul de la o fiinţă atunci când voi vă consideraţi liberi să faceţi ceea ce vă place. 

E mult mai important să învățați să vă transformați dragostea. Țineţi în mână 
fotografia bărbatului sau femeii pe care îl (o) iubiţi... De ce trebuie să murdăriți şi să limitați 
această ființă proiectând asupra ei dorinţe senzuale, gâdindu-vă la mijloacele de a o înrobi, de 
a o face a voastră? Din contră, trebuie să o încredinţaţi Domnului, Mamei Divine spunând: 
“Iată, e fiica voastră, e fiul vostru, binecuvântați această fiinţă şi inspirați-mi cele mai bune 
gânduri pentru a putea să o ajut în calea evoluţiei sale.“ Şi chiar când vă mângâiați iubitul 


(iubita), capul său, părul său, în loc de a căuta numai plăcerea, gândiţi-vă să faceţi ceva pentru 
binele lui (ei) şi spuneţi: “Să te binecuvânteze Dumnezeu, fie ca în acest cap să domnească 
lumina, fie ca toţi îngerii să vină să se instaleze aici.” În acel moment, dragostea voastră se va 
transforma, nu va mai fi numai senzualitate, va deveni un sentiment extraordinar cum nu aţi 
mai cunoscut. 


Ceea ce constituie cu adevărat bogăția fiinţei umane, chintesența sa, adică gândurile, 
sentimentele, nu poate fi capturată. Cea mai mare iluzie e să vă imaginaţi că puteți înlănţui un 
suflet uman. E la fel cum aţi vrea să legați nisipul sau cum aţi vrea să dirijați vântul. Sufletul 
nu poate fi dominat. Putem stăpâni corpul fizic, dar nu fiinţa misterioasă care locuieşte mai 
sus. Putem invoca entităţi ale lumii astrale şi putem să le impunem voinţa noastră, dar spiritul 
e liber, nu poate fi legat sau înlănțuit. 

Doriţi să atrageți iubirea cuiva? Toate mijloacele vă sunt interzise, cu excepţia unuia: 
să-i trimiteţi lumină. Nu trebuie să căutați să câştigaţi dragostea sau prietenia fiinţelor nici 
prin bani, nici prin seducţie, nici prin surâsuri. Ştiu că lumea întreagă foloseşte aceste 
mijloace, dar sunt cele mai slabe dintre toate. Singurul care e autorizat, cel mai puternic, este 
de a trimite celui sau celei de care vreţi să fiți iubiţi cadouri de lumină, gânduri pure. Chiar 
dacă acea ființă e dură şi necinstită, aveţi răbdare, suportaţi tot şi continuaţi să o ajutaţi, să o 
iubiți: dacă ţineţi cu adevărat la ea, mai repede sau mai târziu sufletul său o va simţi şi va 
începe să se ocupe mai mult de voi. 

A vrea să posezi o fiinţă e o lipsă de inteligență. Unde e scris că soțul sau soția voastră 
vă aparţin? Îl cunoaşteţi de doi ani, zece ani, dar el a fost creat înainte de a-l întâlni. El are 
părinți, un Creator, există de milioane de ani, nu vă aparţine. Sunteţi amândoi asociaţi, e foarte 
simplu. Dacă vreți să evitați grave neînţelegeri, şi chiar mari suferințe, considerați-l nu ca 
posesia voastră ci ca asociatul vostru... voluntar sau involuntar. 

Numai iubirea adevărată este cea care se întreabă cum poate hrăni natura superioară a 
unei ființe, cum să o susțină, cum să o lumineze, cum să o întărească. Din păcate, nu o vedem 
prea des; întâlnim mai curând oameni care nu se gândesc decât la ei înşişi, care caută numai 
să se satisfacă şi nu le pasă, orice s-ar întâmpla cu ceilalți; ei îi sfâşie, le bulversează viața, le 
pradă viitorul, dar ceea ce contează e că-şi astâmpără foamea. Câţi se întreabă dacă dragostea 
lor va aduce ceva bun celei sau celui pe care îi iubesc? Câţi încearcă să discearnă natura 
nevoii care îi împinge? Ei au o nevoie, iată singurul lucru important pentru ei. Această nevoie 
e egoistă sau dezinteresată? Vine din Cer sau din regiunile infernului?... Ei nu o ştiu, şi nici nu 
vor să o ştie. 

Iar voi, de acum înainte, înainte de a intreprinde ceva pentru a atrage spre voi pe cel 
sau pe cea pe care credeți că îi iubiţi, reflectați, analizaţi-vă, şi întrebați-vă ce va aduce 
dragostea voastră acelei fiinţe: va progresa, va deveni mai liberă, sau îi va complica existenţa 
dezlănţuind în ea instinctele cele mai inferioare? 

Trebuie să învăţaţi să vă gândiţi mai întâi la alţii. Dacă nu o veți face, legile 
reîncarnării şi ale karmei vor veni să vă aducă aminte şi vă vor reexpedia pe pământ pentru a 
vă repara greşelile, şi adesea în mari suferințe. Deci, pentru a evita să suferiți, străduiți-vă să 
iubiți într-un fel mai nobil şi mai dezinteresat. 

Prin spiritul lor, bărbatul şi femeia sunt reprezentanții celor două principii masculin şi 
feminin care au creat lumea: bărbatul reprezintă Spiritul cosmic, al Tatălui Celest, şi femeia e 
reprezentanta Sufletului universal, al Mamei Divine. Ei nu trebuie să uite niciodată aceasta, 
pentru că această idee îi va ajuta să se vadă diferit şi să-şi transforme dragostea lor. Atunci 
când consideraţi fiinţa pe care o iubiți ca reprezentatul sau reprezentanta Divinităţii, sunteți 
obligat să vă purtaţi cu respect, cu venerație, şi ceea ce veți primi de la această ființă e de o 
altă calitate, mai pură, mai luminoasă; fiecare devine pentru partenerul său un conductor de 
energii divine. Şi când vă veţi apropia unul de altul, în loc să vă limitați schimburile în planul 
inferior, vă veţi lega la Izvorul care este Dumnezeu, vă veţi extrage forțele din rezervoarele 
sale inepuizabile, vă veți simţi adăpați, luminaţi, reînprospătaţi, întinereți... şi fericiți! 

Trebuie să lucraţi în fiecare zi pentru a vă ameliora felul vostru de a iubi, şi nu numai 

felul de a iubi oamenii, ci şi felul de a iubi întreaga natură, universul întreg, îngerii, 
arhanghelii, Creatorul, pentru că această iubire va reveni într-o zi într-un fel sau altul şi vă va 
aduce o fericire pe care nu o gustaţi în braţele unui bărbat sau a unei femei. 

Îmi aduc aminte, acum mulți ani, era la Paris... Am meditat mult timp, m-am rugat, şi 
am ieşit să mă plimb pe bulevard pentru a mă destinde puțin. Era multă lume şi m-am 
încrucişat cu sute de persoane. La un moment dat, am văzut venind spre mine un cuplu, un 
băiat foarte tânăr şi o foarte tânără fată; şi în trecere, tânăra fată mi-a aruncat o privire, dar ce 
privire, indescriptibilă, inexprimabilă!... întreg Cerul era în ochii săi, lumina, frumuseţea, 
dragostea... Cine a trecut prin această tânără fată? Desigur, nu ea m-a privit aşa, ci altcineva 
prin intermediul ei, ea nu era decât un instrument. Pentru că adesea, există ființe în lumea 
invizibilă care vor să ne arate dragostea lor: e poate sufletul nostru soră care nu e încarnat şi 
care uneori, prin intermediul ochilor altei persoane vrea să ne arunce o privire... 

Zile întregi nu am putut uita acea privire a tinerei fete. Veţi spune: “Dar de ce nu aţi 
încercat să-i vorbiţi sau să o reîntâlniți?” Nu, pentru că există lucruri pe care le ştiu şi pe care 
voi nu le cunoaşteţi. Pentru că nu ea mi-a aruncat acea privire, dacă aş fi încercat să o 
reîntâlnesc pentru a primi din nou acea privire, aş fi fost decepționat: privirea sa nu ar fi putut 
exprima dragostea pe care o creatură celestă a vrut să mi-o dea prin intermediul ei. De aceea, 
dacă vi se întâmplă şi vouă ca un bărbat sau o femeie să vă arunce o privire prin intermediul 
căreia simțiți că primiți dragoste divină, rămâneţi cu această senzaţie, nu alergați după acea 
persoană crezând că va putea continua să vă privească astfel, pentru că nu ea v-a privit, ci 
entitățile luminoase care s-au servit de ea ca intermediar şi care acum au plecat mai departe. 

Deci, înţelegeți-mă bine, în loc să căutați cum să atrageți în năvoadele voastre pe acel 
sau pe acea care vă place prin mijloacele cele mai reprobabile, gândiți-vă că trebuie să vă 
schimbaţi felul vostru de a iubi. Nu magia e cea care aduce dragostea, ci dragostea, dragostea 
pură, dezinteresată, e adevărata magie. De aceea, întoarceți-vă spre lumea divină în fiecare zi 
şi spuneţi: “O Îngeri, Arhangheli şi Divinităţi, dacă e un lucru pe care vreau să-l cunosc, 
acesta este dragostea. Instruiţi-mă, învăţaţi-mă cum să iubesc.” În ziua în care veţi ştii cu 
adevărat să iubiţi, totul va cânta în voi, totul va vibra în armonie. Chiar dacă nu vorbiţi de ea, 
această dragoste se exprimă prin intermediul întregii voastre fiinţe şi influenţează benefic 
întreg anturajul voastru înainte de a reveni la voi. Chiar şi o piatră pe care o atingeţi cu 
dragoste va începe să vibreze diferit pentru voi. Numai dragostea ordonează, linişteşte, 
îndulceşte, armonizează, iluminează, aceasta e adevărata dragoste. Atunci, câți oameni, 
credeți, sunt capabili să iubească? 


Cap XVI NU CĂUTAȚI NICIODATĂ SĂ VĂ RĂZBUNAŢI 


Se întâmplă ca anumite persoane să vină la mine să se plângă că s-a făcut împotriva 
lor magie neagră; ele au avut o anumită boală sau un anumit accident, simt prezenţe ostile în 
jurul lor, şi sunt sigure că cineva le vrea răul şi le-a făcut magie neagră. Evident, privind 
aceste persoane, înţeleg că nu e adevărat, chiar ele însele sunt de vină pentru că au ajuns în 
această stare jalnică. Ele nu sunt rezonabile şi atunci e inevitabil, după un anumit timp, să nu 
întâlnească tot felul de dificultăţi în exterior şi în interior. Numai că, în loc de a recunoaşte 
erorile lor, e mult mai uşor să-i acuzi pe alţii. Pentru a ajuta aceste persoane, eu le spun: “Iată, 
pentru a şterge efectele acestei magii negre - pentru că trebuie câteodată să facem să pară că 
luăm în serios ceea ce ne povestesc - trebuie să vă puneţi serios pe treabă: în fiecare zi să vă 
rugați, să meditaţi, să învăţaţi să vă stăpâniți gândurile, sentimentele, gesturile. Imaginaţi-vă 
că lumina intră în voi şi penetrează toate celulele voastre.“ După câtva timp, ele se vor simți 
mai bine. 

Celui ce crede că trebuie să se apere, voinţa îi argumentează: există un inamic care 
vrea să-i facă rău, şi voința îl împinge să facă ceva pentru a riposta. Dacă îi spun că el însuşi 
s-a autoîmbolnăvit, voința sa nu se va mobiliza pentru a lupta. Dacă boala vine de la el, el nu 
va lupta: nu ne place să ne batem cu noi înşine. În timp ce, dacă el crede că altcineva i se 


opune, e stimulat. De aceea, dacă unii cred că sunt victimele magiei negre, trebuie uneori să-i 
lăsăm să creadă totul, dându-le cele mai bune metode pentru a-şi ameliora starea. Şi cele mai 
bune metode sunt de a lucra asupra lor înşişi, pentru a se purifica şi a se lega de Cer. 

Acum, e adevărat, magia neagră există şi unii pot fi victimele ei, dar nu trebuie să 
luptăm cu aceleaşi mijloace. Chiar dacă aveți dovezi că cineva a făcut magie neagră împotriva 
voastră sau contra altei persoane, nu ripostaţi folosindu-vă şi voi tot de magia neagră. Utilizaţi 
numai metodele magiei albe, adică metodele luminii: protejați-vă, sau protejaţi persoana cu 
lumină. De câte ori v-am spus: cea mai bună protecţie este aura; forţele şi spiritele tenebroase 
nu au nici o priză asupra celui care are o aură puternică. 

Desigur, există mijloace mai materiale, mai concrete. Puteţi, de exemplu, să vă puneţi 
acasă, sau mai bine afară, în faţa uşii voastre, o plantă cu spini: cactus, aloe, etc., şi cereți 
acelei plante să vă protejeze dezagregând prin spinii ei curenţii negativi care vă sunt trimişi. 
Dar, repet, nimic nu face cât aura pe care aţi reuşit să o formaţi în jurul vostru grație unei vieți 
pure şi luminoase. Această viață pură, ca un izvor strălucitor, respinge tot ceea ce este rău. 

Ei da, priviți un izvor: el curge şi străluceşte fără încetare, şi chiar dacă cineva ar vrea 
să-l murdărească aruncând mizerii în apă, el continuă să curgă şi curentul va duce mizeriile. 
Izvorul va rămâne mereu curat, viu, pentru că nu încetează să curgă. Atunci, luaţi izvorul ca 
model, deveniți asemănător lui, faceți să strălucească dragostea voastră şi veţi fi protejaţi de 
entități şi de influenţe răufăcătoare, nici măcar nu veţi observa cum acestea încearcă să vă 
murdărească şi să vă facă rău, le veți rejecta, aşa cum face izvorul. 

Puteţi să vă protejați împotriva magiei negre, dar nu încercați să luptaţi împotriva 
magilor negri, pentru că nu e aşa de uşor, bunele intenţii nu ajung. Trebuie să fii luminos, 
foarte puternic, îndrăzneț, pentru a înfrunta forțele răului, pentru că ele sunt înspăimântătoare 
şi cel căruia îi este frică, este doborât. Trebuie, de asemenea, să fi protejat de Arhanghelii 
Tsadkiel, Kamael şi Mikhael care sunt Arhanghelii sefiroturilor Hesed, Gebourah şi Tipheret. 
Tsadkiel e Arhanghelul milostiveniei şi culoarea sa e albastru safir. Kamael este Arhanghelul 
forței şi culoarea sa e roşu rubiniu. Mikhael e Arhanghelul luminii şi culoarea sa e galben de 
aur. Dacă veți învăţa să lucraţi cu aceste culori, cu virtuțile care corespund acestor culori, veți 
ajunge puțin câte puţin să vă construiți un zid de lumină. 


Desigur, e natural, dacă cineva v-a făcut rău, sunteţi tentat să vă răzbunaţi, dar nu 
trebuie să o faceţi. Ştiţi exact, după dreptate, ce pedeapsă merită? A da o amendă de mii de 
franci unui om care nu are alți bani pentru a trăi, e la fel cu a da acceaşi amendă unui 
miliardar? Dacă credeţi că o persoană care v-a lezat merită neapărat o pedeapsă, adresaţi-vă 
lumii invizibile spunând: “Iată, această persoană mi-a făcut asta şi asta, şi din cauza a ce mi-a 
făcut am acum mari dificultăți în acel domeniu. Vă rog, deci, să înterveniţi pentru ca răul a 
cărui victimă sunt să fie reparat.” Depuneţi astfel o plângere în fața Cerului, ca şi cum aceasta 
s-ar petrece în cadrul vieţii curente în fața tribunalelor, şi Cerul va vedea cum trebuie acționat. 
Dar voi, în orice caz, nu faceți nimic, nu căutați să vă răzbunați în nici un fel. 


Cap XVII A EXORCIZA ȘI CONSACRA OBIECTE 


Chiar dacă sunt foarte strâmtoraţi, majoritatea oamenilor au un loc unde locuiesc şi se 
servesc în viaţa cotidiană de tot felul de obiecte. Dar câţi dintre ei s-au gândit să le consacre? 
“Şi, de ce, spuneţi voi, să le consacrăm?” Pentru ca aceste locuri, aceste obiecte să acţioneze 
favorabil asupra voastră. lată încă o problemă necunoscută. Oamenii nu ştiu că există mijloace 
pe care le pot folosi pentru a pune în acţiune forțe armonioase, benefice, care, dacă se gândesc 
să le folosească, îi vor ajuta în evoluția lor. 

În munca spirituală, trebuie, evident, să aveţi ca scop binele, dar răul există de 
asemenea, trebuie să o ştim şi să ţinem cont. Nu e suficient să invocăm binele pentru ca el să 
vină şi să se instaleze; cât timp nu aţi făcut să dispară anumite elemente impure, nocive, 
binele pe care l-aţi chemat se va învârti în jurul vostru, dar nu v-a putea intra. lată de ce 
adevărații magi, care au studiat cele două aspecte ale naturii, binele şi răul, au înţeles că 

înainte de a consacra sau a sfinți un obiect sau o ființă, trebuie mai întâi să respingă, să 
îndepărteze, să facă să dispară straturile opace depuse pe el. 

Evident, e preferabil să intrăm în comunicare cu Cerul, cu forţele binelui, dar trebuie 
să ştiţi că, în planul materiei, primul lucru care trebuie făcut este de a exorciza, de a elibera 
obiectele şi ființele de toate impuritățile, pentru a putea apoi a le umple cu bine. Pentru ca 
binele să vină să se instaleze, trebuie mai întâi să-i pregătim terenul. De aceea, Inițiații au 
lăsat anumite rugăciuni, anumite formule, destinate alungării răului. Se poate ca aceste 
formule să şocheze anumite persoane, dar când eşti ignorant, eşti des şocat. În loc de a fi 
şocat, trebuie să studiezi. Noi trăim într-o lume polarizată, ceea ce ne obligă să lucrăm cu 
două forţe: binele şi răul. 

Toate ceremoniile religioase încep prin ritualuri de purificare: spălări, fumegări, 
rugăciuni sau formule care cer ca răul şi impuritățile să fie alungate. Aceste ritualuri presupun 
cunoaşterea binelui dar şi cunoaşterea proprietăților răului şi a puterii sale. Binele e paralizat 
atât timp cât există prezenţe care îi sunt ostile. De aceea, adeptul trebuie să se spele, să se 
purifice, şi atunci când e pur, virtuțile Sfântului Spirit coboară în el. Sfântul Spirit e 
atotputernic, dar când omul este pur. 

Dacă cineva crede în puterea binelui, acesta sunt eu, dar eu ştiu că a crede nu e 
suficient. Dacă binele nu vine pentru a salva oamenii, pentru a-i hrăni, pentru a-i face 
inteligenţi, este pentru că ei nu îi deschid nici inima nici sufletul, şi binele se învârteşte în 
jurul lor fără a putea intra. Binele nu merge decât la cei la care totul e deschis, la cei care-l 
acceptă. Binele, binele... da, de acord, dar răul? Dacă nu ne gândim să-l respingem, nu o va 
face binele în locul nostru. 

Câte nenorociri nu s-au văzut întâmplându-se cu obiecte sau locuri care au aparținut 
răufăcătorilor sau ființelor cu adevărat tenebroase! Intrate în posesia altor persoane, ele au 
provocat accidente; răscumpărate apoi de alţii, acestea nu le-au adus decât nenorociri, şi tot 
aşa, până au fost ori exorcizate ori distruse. Se povestesc numeroase istorii privind bijuterii, 
statuete, sau locuinţe care nu au provocat decât tragedii, pentru că ori au trecut prin mâinile 
vrăjitorilor şi au fost blestemate, ori au fost martore la evenimente teribile şi au fost 
impregnate cu vibrații malefice. 

Acestea nu sunt, din fericire, cazurile cele mai frecvente. Chiar dacă nu se ajunge la o 
asemenea situaţie, se poate spune că majoritatea obiectelor şi locurilor au fost expuse 
influențelor a tot felul de persoane care nu au fost obligatoriu cele mai bine intenționate şi s- 
au acoperit cu un strat fluidic opac care se opune ca un ecran trecerii luminii. Trebuie deci să 
începeți prin a debarasa obiectele de aceste straturi, adică să le exorcizaţi, pentru a introduce 
apoi în ele fluide care le vor face adevărate talismane. 

Încercaţi să fiţi conştienţi faţă de toate obiectele care vă cad în mână şi de care vă 
serviţi. Primul lucru care trebuie să-l faceţi este de a cere lumii invizibile să le purifice, să le 
exorcizeze, în cazul că anumite persoane, anumite evenimente, ar fi lăsat urme dizarmonioase 
susceptibile să acționeze defavorabil asupra voastră. Deci, începeţi prin a ruga Cerul să vă 
trimită ajutorul spiritelor luminoase pentru a curăța aceste obiecte de toate particolele şi 
influenţele negative. Apoi, consacrați-le unei virtuţi, unei entități celeste, cerând entităţilor 
celeste să binevoiască să locuiască în acel loc sau obiect sau să impregneze acel obiect pentru 
a vă fi favorabil. Dacă vă obişnuiţi cu astfel de practici, veţi vedea cât de mult veţi fi ajutaţi, 
susținuți, întăriți. Viaţa voastră va lua un sens nou şi veţi binecuvânta Cerul pentru această 
lumină nouă. 

Câte mănâncă şi beau oamenii, câte veşminte poartă, câte obiecte utilizează care sunt 
încărcate cu amprente obscure... şi nu îşi dau seama! Ei bine, acestea îi împiedică în evoluția 
lor. lată, vă revelez astăzi un mare adevăr, pe care toate învățămintele inițiatice îl cunoşteau 
încă din Antichitate, şi care trebuie să ia loc din ce în ce mai mult în viaţa voastră. 

Locuiţi într-o casă... gândiți-vă să o binecuvântaţi, să o consacrați lui Dumnezeu 
pentru ca ea să acționeze favorabil asupra familiei voastre, asupra sănătăţii copiilor voştri, 
asupra intelectului lor, asupra sufletului lor, asupra spiritului lor. Şi în loc să vă serviţi de 
aparate şi de ustensile gândindu-vă la altceva sau chiar bruscându-le, deteriorându-le, de ce nu 


o faceţi conştienţi, cu dragoste? Eu nu vă spun, desigur, să transformați o mătură, o cratiţă sau 
un aspirator într-un obiect magic, dar cine ştie dacă maniera în care vă serviţi de obiecte nu le 
influențează într-un fel nociv sau benefic? Ceea ce e sigur în orice caz, e că voi veţi fi 
influențați. Faceţi experienţe şi veți vedea că bruscarea obiectelor nu produce aceleaşi efecte 
ca şi a vă servi de ele cu dragoste. Orice aţi face, trebuie să învățăţi să o faceţi încercând să 
aduceţi ceva bun vieţii. 

Să luăm o zi, cam aşa: dimineaţă vă treziţi, şi imediat o întreagă serie de procese se 
declanşează, gânduri, sentimente, acte, de asemenea: vă sculaţi, aprindeţi lumina, deschideţi 
ferestrele, vă spălaţi, pregătiți micul dejun, etc. Câte lucruri de făcut, şi toată lumea e obligată 
să le facă! Diferenţa e că unii le fac maşinal, mecanic, în timp ce alţii caută să introducă viața 
în ele, şi din acel moment, totul se transformă, totul ia un nou sens şi ei vor fi fără încetare 
inspirați. 

Evident, vedem mulți oameni care se arată dinamici, întreprinzători, dar întreaga lor 
activitate e limitată la a urmări succesul, banii, gloria; ei nu fac nimic pentru a-şi face viaţa 
mai armonioasă, mai simțită, şi nu e prea inteligent, pentru că această activitate debordantă nu 
reuşeşte decât să-i epuizeze şi să-i îmbolnăvească. Când vor înţelege aceştia că scopul vieții 
omeneşti nu este de a reuşi în plan material? Succesul nu durează decât puţin timp, şi apoi se 
văd în lumea cealaltă, goi şi săraci?. 

Deci, ceea ce vă rămâne de făcut e foarte simplu: gândiţi-vă să binecuvântaţi obiectele 
de care vă serviţi, consacraţi-le lui Dumnezeu, cereți spiritelor luminoase să binevoiască să se 
servească de ele pentru evoluția voastră şi aceea a întregii umanități. lată esențialul, fără a 
intra în detaliile gesturilor şi formulelor. Faceţi-le, e foarte important. 

Cât despre cei care se îndoiesc, care refuză să creadă, ei nu îşi au locul într-o Şcoală 
inițiatică, îşi pierd timpul. Aici învăţaţi adevăruri esențiale, divine, eterne, care vă permit să vă 
restabiliți, să vă reconstruiți, să deveniți un fiu a lui Dumnezeu, o fiică a lui Dumnezeu. 
Acceptaţi aceste adevăruri, aveți încredere în mine, puteţi să o faceți, pentru că tot ceea ce vă 
spun, am verificat mai întâi pe mine însumi. 


Cap XVIII PROTEJAȚI-VĂ LOCUINŢA 


Dacă observăm natura, putem constata că toate creaturile caută un adăpost şi îl apără. 
Păsările îşi construiesc cuiburi, alte animale au gaura lor, vizuina lor, culcuşul lor, teritoriul 
lor, etc., şi se luptă dacă un alt animal încearcă să le ia locul. Da, vânătoarea interzisă! 
Inteligența cosmică a fost cea care a împins toate creaturile să-şi rezerve un mic loc în univers 
pe care altele nu au dreptul de a pune mâna: ea a vrut să le asigure pacea şi liniştea pentru a 
aduce pe lume progenituri sau pentru a crea. E o lege. 

Fiecare ființă a primit deci de la natură dreptul de a poseda un domiciliu care să-i 
aparțină. E valabil pentru lumea vizibilă ca şi pentru lumea invizibilă. Fiecare spirit are de 
asemenea un loc care îi este rezervat în spațiul infinit. Fiecare creatură spirituală ocupă un loc 
delimitat şi protejat de anumite vibrații, de anumite culori sau de o chintesență particulară, un 
domeniu unde cel ce posedă vibrații contrare nu poate veni să provoace perturbații. 

Acolo unde locuieşte un Iniţiat, nici un spirit rău nu are dreptul să intre. Un Iniţiat 
poate interzice intrarea în locuința sa a acestor spirite folosindu-se de simboluri, prin care le 
ameninţă cu acea sau acea pedeapsă dacă nu respectă interdicțiile. Astfel, mulți amplasează o 
pentagramă deasupra uşii (Despre pentagramă a se vedea cap IV din “Limbajul figurilor 
geometrice” colecţia Izvor). Şi când vrea să facă o ceremonie magică, o mare muncă 
spirituală, când trebuie să invoce entitățile divine, un Iniţiat rezervă un loc şi îl consacră 
pentru a interzice intrarea spiritelor rele: el aprinde una sau mai multe lumânări, înconjură 
locul într-un cerc, unde înscrie nume sacre, arde esențe, şi în acest spațiu purificat, are toate 
condițiile de a lucra. Singurele care au dreptul de a intra sunt entităţile benefice, în timp ce 
cele malefice rămân în afară, urlând, amenințând, şi dacă încearcă să pătrundă ele sunt 
fulgerate. 

Acum, veţi spune, de ce aprinde un mag lumânări sau făclii? Pentru că înainte de a 

întreprinde o muncă sacră, o ceremonie magică, el trebuie să cheme lumina. Lumina trebuie 
să prezideze totul, iar magul care trebuie să facă o ceremonie, preotul care trebuie să spună 
slujba, aprinde cel puţin o lumânare pentru ca lumina să fie prezentă. Şi când lumina e 
prezentă, tenebrele sunt îndepărtate. Magul ştie de asemenea că focul este o uşă care se 
deschide lumii de sus, pentru că focul reprezintă limita între lumea fizică şi lumea eterică. 
Prin foc, e mai uşor să ai acces la lumea divină. 

Cât despre cei care utilizează lumânările sau făcliile pentru practicile lor de magie 
neagră, ei trebuie să ştie că comit un veritabil sacrilegiu. Focul, despre care mitologia 
povesteşte că a fost furat din Cer pentru salvarea omului, nu trebuie să fie folosit la orice. Vă 
spuneam chiar că, atunci când trebuie să folosiți o lumânare, e preferabil ca mai înainte să o 
consacrați unei idei sau unei entități celeste: Mama Divină, Tatăl Celest, Spiritul Sfânt, 
Sufletului universal, Arhanghelul Mihail... Flacăra acestei lumânări va forma astfel în invizibil 
o barieră de lumină în jurul vostru. 


În locurile unde trăiesc oameni, milioane şi miliarde de entităţi vin, pleacă, circulă, 
fără ca ei să-şi dea seama. Deci, dacă nu faceți nimic pentru a le împiedica, creaturile 
inferioare, găsind uşa deschisă, pot veni să fure sau pot comite alte stricăciuni. lar voi nu 
puteți să vă plângeţi Justiţiei divine, ea vă va răspunde: “E vina voastră, nu ați pus o pancardă 
“Proprietate privată. Intrarea interzisă”, sau cel puţin o sârmă subțire, în mod simbolic”. Dacă 
via voastră nu e îngrădită, nu vă mirați dacă vi se fură strugurii. 

La fel, dacă inimile voastre, sufletele voastre, spiritele voastre rămân deschise celor 
patru vânturi fără a fi consacrate, protejate, înconjurate de o barieră de lumină, spiritele 
tenebroase, indezirabilii, au tot dreptul de a intra, au dreptul de a face stricăciuni şi de a pleca 
luându-vă toate comorile. Nu putem să le pedepsim, propietarul trebuie să-şi ia precauţii. În 
acelaşi fel cum în trecut se protejau vilele şi castelele cu ajutorul zidurilor şi şanţurilor pline 
cu apă, la fel discipolul trebuie să ridice în jurul lui pereți, ziduri şi fortificaţii. Voi faceţi asta? 
Nu, rămâneți expuşi venirii şi plecării nepoftiților, şi apoi vă plângeţi că aţi fost prădat sau că 
vă simțiți trist şi nefericit, epuizat. Priviţi în natură: nimeni nu are încredere, păsările, fiarele, 
insectele ridică în jurul lor obstacole pentru a împiedica ca cineva să le găsească şi să le 
captureze. De ce omul e aşa de naiv şi încrezător şi crede că nici un inamic nu îl ameninţă, şi 
că el va fi menajat? Desigur, în plan fizic el e apărat, da, dar în planul invizibil el aleargă spre 
cel mai mari pericole. 

Unii se întreabă cum se face că Dumnezeu a lăsat spiritele răului să intre la ei, de ce nu 
îi protejază... Ce întrebare stupidă! Dacă ei nu se protejază ei înşişi, de ce Să-i protejeze 
Dumnezeu? Ei da, sunt reguli _ai legi care trebuie cunoscute. Omul are toate puterile de a se 
opune, de a spune nu spiritelor tenebroase, dar dacă nu o face, nimeni nu o va face în locul 
său. 

Nu depinde decât de voi să faceți ce trebuie făcut pentru a ţine la distanță entitățile 
răufăcătoare şi să atrageți spirite luminoase, spunând în fiecare zi: “Domnule Dumnezeu, 
Maică Divină, Sfântă Treime, Îngeri şi Arhangheli, servitori a lui Dumnezeu, servitori ai 
luminii, amici celeşti, toată ființa mea vă aparține, veniți să vă instalaţi, serviţi-vă de mine 
pentru gloria lui Dumnezeu şi pentru venirea Împărăției lui Dumnezeu pe pământ.” Iată ce 
trebuie să repetați în fiecare zi. Dacă nu o faceţi, nu vă miraţi că alţii vor fi cei care se vor 
instala. 

Pentru ca locuinţa voastră să fie protejată, trebuie ca voi, proprietarul, să fiți decis să o 
încredințați spiritelor divine; din acel moment, spiritele tenebroase ce s-au introdus fără ştirea 
voastră sunt obligate să o părăsească. Dar atât timp cât le toleraţi, ele continuă să abuzeze. 
Totul depinde de voinţa proprietarului, stăpânului casei. Decizia sa e cea care contează. Îngerii 
şi Arhanghelii nu au nici un drept să vină să se instaleze la noi fără consimțământul nostru, 
pentru că ei nu comit niciodată vreo violenţă. În timp ce alţii, care sunt născuţi sub semnul 
violenței, nu ezită să se instaleze cu forța. 

Aşa cum spiritele luminii sunt respectuoase şi aşteaptă pentru a intra ca voi să le 
invitaţi, tot aşa spiritele tenebrelor sunt îndrăzneţe şi fără respect. Da, ce diferență în 


atitudinea acestor două categorii de creaturi! Dar cum ființa umană nu e instruită, ea nu ştie 
cum să acționeze şi lasă să intre diavolii, care se instalează şi se cramponează, în timp ce 
îngerii rămân în afară spunându-i: “E ocupat, noi nu mai putem intra”. Însă dacă luaţi chiar 
voi decizia şi vă adresaţi entităților celeste pronunţând aceste cuvinte magice: “Iată, eu sunt 
stăpânul casei: dispuneţi de tot apartamentul, de toate piesele, sunt ale voastre”, în acel 
moment ele devin foarte puternice şi îndrăzneţe, se aruncă asupra celorlalţi, care o şterg. 

Vă revelez purul adevăr, şi trebuie să vă străduiţi să ajungeţi până la acest grad de 
conştiinţă şi în fiecare zi să pronunțați aceste cuvinte de consacrare: “Spirite luminoase, 
dispuneţi de mine, vă dau totul, sunt în serviciul vostru”. Puteţi să adăugați şi alte cuvinte mai 
poetice dacă vreţi, dar în acelaşi sens adăugând şi: “pentru realizarea Împărăției lui Dumnezeu 
pe pământ”. Da, nu trebuie niciodată să uităm aceste cuvinte: realizarea Împărăției lui 
Dumnezeu pe pământ, pentru că, dacă nu le precizaţi, toată fiinţa şi energiile voastre pot fi 
utilizate pentru alte realizări, pentru alte activităţi. 

Şi de ce realizarea Împărăției lui Dumnezeu pe pământ? Pentru că este sarcina pe care 
lisus ne-a lăsat-o când a spus: “Cereţi Împărăţia lui Dumnezeu şi Dreptatea sa”, şi mai ales în 
rugăciunea Domnească: “...vie Împărăția Ta, fie Voia Ta, precum în Cer aşa şi pe pământ.” 
Prin aceste cuvinte lisus a repetat şi amplificat, vrând să extindă asupra întregii lumii 
omeneşti, această cugetare a lui Hermes Trismegistul: “Ceea ce e jos, este ca şi ceea ce este 
sus”. Afirmând această corespondenţă între sus şi jos, Hermes Trismegistul a pus bazele 
magiei. 

Magia nu e altceva decât o comparație între pământ şi Cer. lată definiția cea mai 
veritică a magiei: o muncă unde se compară fără încetare pământul şi Cerul. Şi prin această 
comparaţie, omul înţelege ce muncă are de făcut pe pământ: să facă să vibreze pământul în 
armonie cu Cerul, să facă să coboare Cerul pe pământ... 

Realizarea divinului în materie, e magia divină, teurgia. 

